
מכרז פומבי 43/12 לקבלת שירותים בנושא אבחון אנרגטי לאיתור הפוטנציאל לשימור אנרגיה במערכות קירור מסחרי

משרד האנרגיה והמים (להלן: "המשרד") מפרסם בזאת מכרז לקבלת שירותים בנושא אבחון אנרגטי לאיתור הפוטנציאל לשימור אנרגיה במערכות קירור מסחרי (להלן: "המכרז"). במסגרת מכרז זה מבקש המשרד להתקשר עם מציע אחד או יותר העומד בתנאי הסף, הכל כמפורט במסמכי המכרז  ונספחיו להלן. 

1. תנאי סף להשתתפות במכרז
I. תנאי סף מנהליים 
רשאי להגיש הצעה רק מי שיוכיח את עמידתו בתנאים הבאים וימציא את כל האישורים והאסמכתאות הנדרשים כדלהלן:
1. המציע הינו עוסק מורשה וצירף להצעתו תעודת עוסק מורשה.
2. המציע עומד בדרישות לפי חוק עסקאות גופים ציבוריים, התשל"ו- 1976. להוכחת עמידה בתנאי זה יש לצרף להצעה:
1) אישור בר תוקף על ניהול פנקסי חשבונות ורשומות לפי חוק עסקאות גופים ציבוריים, התשל"ו – 1976 שהוצא על ידי פקיד שומה וממונה אזורי מס ערך מוסף (אישור המכסה את התקופה עד סוף השנה). אישורים אלה ייבדקו ויאומתו ע"י חשבות המשרד מול מערכת המידע של רשות המיסים.
2) תצהיר המציע בדבר עבירות לפי חוק עובדים זרים וחוק שכר מינימום, מאושר ע"י עו"ד, עפ"י חוק עסקאות גופים ציבוריים, התשל"ו – 1976 בנוסח המצ"ב למכרז כנספח ה'.
3. אם המציע הינו תאגיד, עליו לצרף להצעתו תעודת התאגדות, שמות ופרטי מנהלי התאגיד ואישור עו"ד/רו"ח בדבר היות החותמים בשם התאגיד על מסמכי ההצעה מחייבים את החברה בחתימתם.
במידה והתאגיד הינו חברה עליו לצרף נסח עדכני (2012) הכולל אישור בדבר היעדר חובות לרשם התאגידים הרלבנטי - הצגת נסח תאגיד עדכני של רשם התאגידים ניתן להפקה דרך אתר האינטרנט של רשות התאגידים, שכתובתו:  
www.justice.gov.il/MOJHeb/RashamHachvarot. 
על המציע לוודא, כי בנסח לא מצוינים חובות אגרה שנתית לשנים שקדמו לשנה בה מוגשת ההצעה. לגבי חברה יש לוודא כי לא מצוין שהיא חברה מפרת חוק או שהיא בהתראה לפני רישום כחברה מפרת חוק; יובהר, כי רישום בדבר היות החברה מפרת חוק או בעלת חוב כאמור, עלול להביא לפסילת ההצעה.

4. על המציע לצרף להצעתו ערבות בנקאית או ערבות מחב' הביטוח (ערבות מקורית), בלתי מותנית במקור, בשם המציע, ע"ס 10,000 ₪, ביום האחרון להגשת ההצעות למכרז. נוסח הערבות יהיה כמפורט בנספח י"א המצורף למכרז והיא תיחתם על-ידי מורשי חתימה מטעם הבנק / חב' הביטוח. תוקפה יהיה מיום 29.11.12 או מועד מוקדם יותר ועד ליום 29.3.13 ועד בכלל.
ערבות מחברת הביטוח תינתן מחברה שברשותה רישיון לעסוק בביטוח ע"פ חוק הפיקוח על נכסי הביטוח, התשמ"א- 1981. החתימה על ערבות זו תהיה של חברת הביטוח ולא של סוכן מטעמה. את רשימת המבטחים בעלי רישיון לפעול בענף הביטוח למתן ערבויות ניתן למצוא באתר משרד האוצרhttp://www.mof.gov.il/Pages/default.aspx

ועדת המכרזים תהיה רשאית לדרוש הארכת/ות תוקף הערבות, כל עוד לא התקבלה החלטה בדבר זוכה במכרז.
ועדת המכרזים תהיה רשאית לחלט את סכום הערבות, כולו או חלקו, במידה וחזר בו מציע מהצעתו לאחר פתיחת תיבת המכרזים או בנסיבות שבהן מציע שזכה במכרז סירב לחתום על הסכם, לא צירף ערבות ביצוע או סירב למלא אחר דרישה אחרת שבה הוא מחויב בהתאם לקבוע בהצעתו ובהתאם לאמור במכרז זה. 
הערבות תוחזר למציעים שלא זכו במכרז עם פקיעת הערבות או עם חתימת ההסכם עם הזוכה במכרז, לפי המוקדם מביניהם.
יובהר כי כל סטייה מהנוסח המפורט לערבות בנספח י"א עלולה להביא לפסילת ההצעה.
5. המציע משלם לעובדיו תנאים סוציאליים בהתאם להוראות כל דין. להוכחת עמידה בתנאי זה על המציע לצרף להצעתו, תצהיר ערוך כדין וכן התחייבות המציע לקיום חוקי עבודה בהתאם לנוסח המצ"ב כנספח ו'.
6. התחייבות המציע לעמוד בדרישה לעשות שימוש לצורך המכרז אך ורק בתוכנות מקוריות בנוסח המצ"ב למכרז כנספח ז'. 
7. אין מניעה לפי כל דין להשתתפות המציע במכרז, ואין, לפי שיקול דעת המשרד, חשש לניגוד עניינים, ישיר או עקיף, שיש בו כדי למנוע מתן השירותים על ידי המציע. לצורך העניין, חתימה על הסדר ניגוד עניינים בנוסח שיאושר ע"י המשרד, יהווה אישור לעמידה בתנאי סף זה.
המציע יצהיר ויתחייב כי אינו נמצא בניגוד עניינים בין השירותים אותם הוא מספק כיום לבין השירותים המוצעים על ידו במסגרת מכרז זה. כן ישיב המציע על שאלון בנושא ניגוד עניינים. ההצהרה והשאלון יהיו על גבי המסמך המצ"ב למכרז כנספח ח'.
המציע יפרט את כל הקשרים המקצועיים, העסקיים, הכלכליים והאישיים עם גורמים אחרים במהלך חמש השנים האחרונות, העלולים ליצור ניגוד אינטרסים עם מתן שירותיו בהתאם להצעה זו (לעניין זה יש לפרט גם קשרים של בני משפחה או תאגידים הקשורים למציע).
ועדת המכרזים של המשרד רשאית לפסול הצעות שיש בהן לדעתה חשש למצב של ניגוד עניינים. כן רשאית הוועדה לקבוע עם הזוכה הסדר למניעת ניגוד עניינים והכול ע"פ שקול דעתה הבלעדי.
8. המציע יצהיר כי ההצעה המוגשת מטעמו במסגרת מכרז זה, לרבות כמויות ומחירים הכלולים בה, לא נערכה בעקבות הסדר או דין ודברים עם מציע אחר או עם מציע פוטנציאלי אחר וכי לא נעשו על ידו פעולות לתיאום הצעות במסגרת מכרז זה. הצהרה כאמור תינתן בהתאם לנוסח המצ"ב כנספח י'.
9. על מציע העונה על ההגדרה "עסק בשליטת אישה" להגיש אישור ותצהיר לפיו העסק הוא בשליטת אישה (על משמעותם של המונחים: "עסק"; "עסק בשליטת אישה";"אישור"; ו"תצהיר" ראה חוק חובת המכרזים, תשנ"ב- 1992).
לאחר שקלול התוצאות, אם קיבלו שתי הצעות או יותר תוצאה משוקללת זהה שהיא התוצאה הגבוהה ביותר, ואחת מן ההצעות היא עסק בשליטת אישה, תיבחר ההצעה האמורה כזוכה במכרז ובלבד שצורף לה בעת הגשתה, אישור ותצהיר.
10. על המציע לצרף להצעתו שובר תשלום, בסך של 1,000 ₪  עבור הפקת מסמכי המכרז. את השובר יש לשלם בבנק הדואר,  לח-ן 0-062230  עבור משרד האנרגיה והמים.  להוכחת עמידה בתנאי זה יש לצרף את העתק השובר. השובר אינו ניתן  להעברה והתשלום לא יוחזר למציע.  יש לציין על גבי השובר את שם המכרז ומספרו.  

II. תנאי סף מקצועיים
1. במסגרת מכרז זה, נדרש המציע להציג צוות מקצועי המונה שני (2) יועצים לפחות מטעמו אשר יעמדו בתנאי הסף המקצועיים המפורטים להלן.
	על המציע להגדיר אחד מחברי הצוות כ- "מנהל הצוות" והוא ישמש מטעמו כאיש הקשר עם 	המשרד ויהיה אחראי הן על הנושאים המקצועיים והן על הנושאים המינהליים אל מול המשרד. 

(1) איש צוות בתחום ההנדסה:
1) בעל תואר ראשון לפחות בהנדסה ממוסד אקדמי מוכר והינו רשום כמהנדס בפנקס המהנדסים;
2) בעל ניסיון של שלוש (3) שנים לפחות במהלך חמש (5) השנים האחרונות בתכנון ו/או הקמת ו/או תחזוקת מערכות קירור מסחריות;
(2) איש צוות בתחום הסטטיסטיקה:
1) בעל תואר ראשון לפחות בסטטיסטיקה ממוסד אקדמי מוכר; 
2) בעל ניסיון מעשי של שלוש (3) שנים לפחות במהלך חמש (5) השנים האחרונות בביצוע ניתוחים סטטיסטיים של ניסויים ו/או מחקרי שטח;

	על המציע להוכיח את ניסיונם של חברי הצוות המוצעים מטעמו באמצעות מסמכים שיפרטו את 	הניסיון הרלוונטי לפי שנים.
	ביחס לכל אחד מאנשי הצוות מטעמו, יצרף המציע את המסמכים הבאים: 
· קורות חיים של כ"א מאנשי הצוות; 
· תעודות המעידות על השכלה של כ"א מאנשי הצוות; 
· אסמכתאות מתאימות המעידות על ניסיון רלוונטי וותק של כ"א מאנשי הצוות;
· רשימה מסודרת בטבלה של פרויקטים/עבודות קודמות וניסיון רלוונטי של כ"א מאנשי הצוות בצירוף תיאור העבודה, מועד ביצועה, רשימת ממליצים ואנשי קשר של גורמים ולקוחות עבורם בוצעו עבודות בצירוף פירוט דרכי ההתקשרות עמם, כמפורט להלן.
· 
	נושא/תיאור העבודה שבוצעה
	תקופת/שנת ביצוע העבודה
	שם הלקוח
	היקף העבודה 
	שם איש קשר
	טלפון + טלפון נייד

	
	
	
	
	
	

	
	
	
	
	
	



יובהר כי המשרד רשאי לפנות לאנשי קשר/לקוחות מהרשימה הנ"ל או ללקוחות אחרים על בסיס מידע קיים או העולה מן ההצעה או מבדיקתה על מנת להתרשם ממידת שביעות הרצון של לקוחות אלו מהשירותים שסופקו להם ע"י מי מאנשי הצוות.
במידת האפשר ולצורך הוכחת עמידת אנשי הצוות בתנאי הסף ובדרישות הנוספות יש לצרף דוגמאות לעבודות רלוונטיות שבוצעו על ידי חברי הצוות.
ההחלטה האם המציע עומד בדרישת הניסיון וההשכלה ובכלל זה ההחלטה האם הניסיון שעליו הצביע המציע הוא ניסיון בהתאם לדרישות או האם ההשכלה הינה רלוונטית לשירותים נשוא מכרז זה הינה בשיקול דעתה של ועדת המכרזים.
2. ציוד נדרש - על המציע לצרף להצעתו תצהיר חתום כדין בדבר קיום ציוד לביצוע אבחון אנרגטי כמפורט בנספח ד' למכרז זה. על התצהיר לכלול את רשימת ציוד המשמש לביצוע אבחון אנרגטי במערכות קירור ואשר יעמוד לשימושו במידה ויזכה במסגרת מכרז זה. 
רשימת הציוד האמורה תכלול את כל הציוד הדרוש לשם ביצוע השירותים נשוא מכרז זה באופן מקצועי, כגון: מכשירים למדידת מאפייני צריכת חשמל; מד טמפרטורה; מדי לחות; צוברי נתונים וכדומה.
על המציע לפרט בצורה מסודרת את סוג המכשור העומד לרשותו, לרבות שם יצרן, דגם ומאפיינים טכניים, הכול בגוף נספח ד' (תצהיר בדבר קיום ציוד לביצוע אבחון אנרגטי).

2. תנאים כלליים הקשורים לביצוע העבודה:
1. הממונה מטעם המשרד על ביצוע השירותים נשוא מכרז זה הוא ראש אגף שימור אנרגיה במשרד או מי שימונה מטעמו בכתב (להלן: "הממונה").
2. השירותים יינתנו על ידי הזוכה ונותני השירותים המועסקים על ידו בהתאם לתנאי המכרז, לשביעות רצונו של הממונה. 
3. הזוכה ומי מטעמו מתחייבים להעניק את השירותים במומחיות, במקצועיות ובמיומנות על פי כל הסטנדרטים המקצועיים.
4. הזוכה או מי מטעמו לא יהיה רשאי להעביר או להסב את זכויותיו ע"פ הצעה זו, כולן או חלקן, לצד שלישי אלא בהסכמה מראש ובכתב מהמשרד.
5. נותני השירותים שיועסקו מטעם הזוכה, יהיו אלו שהוצעו ע"י המציע במסגרת ההצעה. החלפת מי מעובדים אלו ביוזמת הזוכה בעובד/ים אחרים בעלי ידע וניסיון דומים או עדיפים, מותנית בהסכמה בכתב ע"י הממונה להחלפה ובהתראה של 60 ימים מראש, אלא אם אישר הממונה החלפה מסוימת במועד שונה.
6. הממונה יהיה רשאי לדרוש את החלפתו של מי מנותני השירותים ועל  הזוכה יהיה להחליפו, בתוך 60 ימים מיום דרישת הממונה, בנותן שירותים אחר בעל ידע וניסיון דומים או עדיפים לו, אשר יאושר בכתב ומראש בידי הממונה.
7. הזוכה מתחייב לשמור על סודיות המידע שהגיע אליו עקב מתן השירותים הן בתקופת ההסכם והן לאחריה. כן מתחייב הזוכה כי מבצעי העבודה מטעמו אשר יועסקו במתן שירותים במסגרת הסכם זה ימנעו מגילויו של מידע כלשהו הנוגע לפעילותם עבור המשרד, הן לגורמים שאינם קשורים לספק והן לגורמים אצל הספק עצמו שאינם מספקים שירותים בקשר עם מכרז זה. מבצעי העבודה מטעם הספק יידרשו לחתום על טופס התחייבות לשמירת סודיות ומניעת ניגוד עניינים מצורף כנספח ט'. 
8. כל תוצר עבודה של הספק, בכל מידה שהיא, בכל שלב של העבודה, שייך בלעדית למשרד. מובהר בזאת, כי העבודה וכל תוצריה וזכויות היוצרים על העבודה, מכל סוג, יהיו רכושו הבלעדי של המשרד, והמציע הזוכה לא יהיה רשאי לעשות בהם שימוש כלשהו אלא באישור מפורש מראש ובכתב מהמשרד. הזכות לפרסום כל החומרים ותוצרי העבודה שמורה למשרד בלבד, והמציע הזוכה לא יהיה רשאי לעשות בהם שימוש אלא באישור מפורש מראש ובכתב.
9. על הזוכה להיות מוכן להתחיל לבצע את השירותים מיד עם חתימת ההסכם, ולא יאוחר מ- 14 ימים מיום קבלת ההודעה על זכייתו במכרז, לפי המוקדם.

3. מתודולוגיה מוצעת למתן השירותים:
המציע יצרף להצעתו מתודולוגיה לאופן מתן השירותים המוצעת על ידו, בהתאם להנחיות מכרז זה והמפרט. 
המתודולוגיה תפרט, בין היתר, כיצד מתכוון המציע לבצע את השירותים נשוא מכרז זה, כולל שיטות העבודה של חברי הצוות המוצעים מטעמו מול הגורמים השונים הרלוונטים למתן השירותים, חלוקת התפקידים בין היועצים השונים הכלולים בהצעתו, לוחות הזמנים לביצוע מיטבי של המשימות נשוא מכרז זה, מקורות המידע עליהם יסתמך, סוגי התוכנות הסטטיסטיות ברשותו, שיטות איסוף הנתונים, דגשים מהותיים לאופן ביצוע השירותים בצורה המיטבית לדעתו של המציע וכן כל פרט אחר המהותי לביצוע העבודה על פי ניסיונו של המציע.

4. ההסכם:
1. עם הזוכה ייחתם הסכם לביצוע העבודות המפורטות במפרט המצ"ב להלן כנספח ב' בשינויים המחויבים. תנאי ההסכם המפורטים בנספח ב' מהווים חלק בלתי נפרד ממכרז זה ומתנאיו.
2. תקופת ההסכם תהיה למשך 12 חודשים, כאשר למשרד נתונה האופציה, להאריך את תקופת ההתקשרות לתקופה נוספת בת 12 חודשים נוספים (שנתיים סך הכל) 
3. למרות האמור לעיל, המשרד יהא רשאי להפסיק את ההסכם, עפ"י שיקול דעתו הבלעדי, ע"י מתן הודעה בכתב 30 ימים מראש.
4. למען הסר ספק, מובהר ומודגש בזה כי המשרד אינו מתחייב להזמנת שירותים בהיקף מינימאלי כלשהו. 
5. ערבות (עד כמה שזכור לי  אין מציינים את נושא הערבות בגוף המכרז, אלא בתנאי הסף המנהלתיים ובהסכם)

5. הצעת המחיר:
1. התמורה בגין ביצוע השירותים הנ"ל תשולם על ידי המשרד על בסיס הצעת המחיר של הזוכה במכרז שתוגש על גבי הטופס המצ"ב כנספח ג'.
2. טופס הצעת המחיר יוגש במעטפה סגורה ונפרדת. טופס הצעת מחיר שלא יוגש במעטפה נפרדת עלול להיפסל ולא יילקח בחשבון בעת בדיקת התוצאות.
3. הצעת המחיר תכלול את כל ההוצאות שיהיו למציע בקשר עם ביצוע הפרויקט. לא ישולמו כל הוצאות נוספות נוסף על המחיר שנקבע בהצעה לרבות הוצאות בגין רכישת כל חומר, מידע, סקרים וכיו"ב.
4. תנאי התמורה ואופן התשלום מפורטים בסע' 3 לנספח א'.

6. מבנה ההצעה ואופן הגשתה:
1. ההצעה תוגש במקור + 3 עותקים. ההצעה תכלול את כל המסמכים המפורטים בתנאי הסף במפרט ובנוסח המכרז. 
2. את חומר ההצעה יש להכניס לתוך מעטפה סגורה, ללא סימני זיהוי, המציינת את מספר המכרז. אין לציין את שם המציע על גבי המעטפה. בתוך המעטפה תהיינה שתי מעטפות סגורות: באחת, יש לשים את ההצעה על פרטיה ומסמכיה השונים לרבות הוכחת עמידת ההצעה בתנאי הסף, פרטי תוכנית העבודה - על מעטפה זו ירשם "פירוט ההצעה ללא מחיר". במעטפה שנייה סגורה ונפרדת יש לשים את  טופס הצעת המחיר - על מעטפה זו יירשם "הצעת מחיר". 
3. את המעטפה יש להכניס לתיבת המכרזים, הנמצאת במשרד האנרגיה והמים, רח' יפו 216, ירושלים, בקומה 7 (במסדרון), לא יאוחר מיום   29.11.12 בשעה 14:00
4.  אם המציע מחליט לשלוח את המעטפה באמצעות שליח, לרבות באמצעות הדואר, עליו להכניסה בתוך מעטפה שנייה ולציין "נא להכניס לתיבת המכרזים". על המציע להיות ער לכך שאין המשרד אחראי להכנסתה של ההצעה לתיבת המכרזים. הצעה שתתקבל במשרד לפני התאריך הנקוב, אולם מסיבה כלשהי לא תוכנס לתיבת המכרזים, תיפסל כהצעה שלא התקבלה במועד.
5. הצעה שתתקבל לאחר המועד הנקוב לעיל, תיפסל מבלי שתיפתח.

7. אמות מידה ותהליך לבחירת הזוכה:
בדיקת ההצעות תתבצע על בסיס שקלול איכות ההצעה ומחירה. הליך בחירת הזוכה יתבצע בארבעה שלבים, כדלהלן: 
I. שלב ראשון - עמידה בתנאי סף
בשלב זה ייבדקו כל ההצעות אשר תתקבלנה עד למועד האחרון להגשת ההצעות, ביחס לעמידתן בתנאי הסף. רק הצעה אשר עמדה בתנאי הסף הנדרשים כאמור לעיל תעבור לשלב הבא של בדיקת איכות ההצעה.
II. שלב שני - בדיקת איכות ההצעה (60% מהציון הסופי) 
בשלב זה תיבדקנה ההצעות בהתאם לטיב ההצעה, הערכת כישורי הצוות המוצע על ידי המציע, ניסיון ומיומנות, בהתאם למשקלות המפורטות בטבלה הבאה:
	תיאור המשקלה
	משקל
	תת משקלות
	ניקוד תתי המשקלות

	איכות חבר צוות בתחום ההנדסה
	25%
	חבר הצוות הינו בעל השכלה נוספת או הכשרה מקצועית מעבר לנדרש בתנאי הסף הרלוונטית לשירותים נשוא המכרז
	5%

	
	
	חבר הצוות הינו בעל וותק וניסיון בתחום תכנון ו/או הקמת ו/או תחזוקת מתקני קירור מסחריות מעבר לנדרש בתנאי הסף
	10%
הניקוד יינתן תוך התחשבות בשנות הניסיון, במורכבות הפרויקטים שבוצעו, בסוגי מערכות הקירור המסחריות השונות בהם טיפל וכיוב'

	
	
	חבר הצוות הינו בעל ניסיון בביצוע סקרי אנרגיה עבור גופים בתעשייה
	10%
הניקוד יינתן תוך התחשבות במספר, מורכבות וגיוון הסקרים שבוצעו וכיוב'

	חבר צוות בתחום הסטטיסטיקה
	20%
	חבר הצוות הינו בעל השכלה נוספת או הכשרה מקצועית מעבר לנדרש בתנאי הסף הרלוונטית לשירותים נשוא המכרז
	4%

	
	
	חבר הצוות הינו בעל וותק וניסיון בתחום הניתוחים הסטטיסטיים במסגרת ניסויים ו/או מחקרי שטח מעבר לנדרש בתנאי הסף
	8%
הניקוד יינתן תוך התחשבות במספר, מורכבות וגיוון הפרויקטים שבוצעו וכיוב'

	
	
	חבר הצוות הינו בעל ניסיון במתן שירותים עבור גופים תעשייתים בכלל וביצוע סקרי אנרגיה עבור גופים אלו בפרט
	8%
הניקוד יינתן תוך התחשבות במספר, מורכבות וגיוון הסקרים שבוצעו וכיוב'

	מתודולוגיה מוצעת למתן השירותים
	10%
	הניקוד ייקבע לפי איכות המתודולוגיה המוצעת, בהירותה וישימותה, מקורות המידע ושיטות איסוף הנתונים והמידע המוצעות, המבנה הארגוני ושיטות הניהול המוצעות לביצוע השירותים, הגדרת לוחות זמנים צפופים יותר, וכן התרשמות כללית מהמתודולוגיה המוצעת על ידי המציע
	10%

	התרשמות מן ההצעה בכללותה
	5%
	התרשמות כללית מההצעה לרבות רמת פירוט ההצעה, בהירותה ואופן הגשתה
	5%

	סה"כ
	60%
	



המשרד שומר לעצמו את הזכות לגרוע נקודות ממציע אשר הוא או מי מטעמו עבד בעבר עם המשרד כנותן שירותים ולא עמד בלוחות הזמנים ו/או בסטנדרטים של השירות הנדרש, או שקיימת לגביו חוות דעת שלילית בכתב על טיב העבודה שסיפק. במקרה זה, רשאי המשרד (אך לא חייב) עפ"י שיקול דעתו, להקנות למציע זכות טיעון בכתב או בע"פ, לפני מתן ההחלטה הסופית.
רק הצעות אשר צברו ציון איכות של 45% לפחות (מתוך ה- 60% בשלב האיכות)  יעברו לשלב השלישי (בדיקת הצעות המחיר).

III. שלב שלישי – בדיקת הצעות המחיר (40% מהציון הסופי) 
לאחר שוועדת המכרזים תאשר את הציונים משלב השיפוט השני, ייבחנו ההצעות שקיבלו ציון איכות של 45% לפחות ביחד עם הצעת המחיר, כמפורט להלן. מעטפות המחיר של מציעים שלא עברו את ציון הסף של 45% בבדיקת האיכות לא תיבדקנה ותוחזרנה למציעים. 

כל הצעה שתגיע לשלב השלישי תבחן לאור הצעת המחיר המשוקללת שתחושב לפי הנוסחה הבאה:
A*25 + B*20 + C*15  = הצעת המחיר המשוקללת
כאשר:
A – הצעת המחיר לביצוע השירותים עבור מערכת קירור מסחרי "גדולה" אחת, כמפורט בנספח א';
B – הצעת המחיר לביצוע השירותים עבור מערכת קירור מסחרי "בינונית" אחת, כמפורט בנספח א';
C - הצעת המחיר לביצוע השירותים עבור מערכת קירור מסחרי "קטנה" אחת, כמפורט בנספח א';

מובהר בזאת כי מכפלות הצעות המחיר הנן לצורך חישוב בלבד, ואין בהם משום התחייבות להזמנת שירותים בכמות מינימלית או כלשהי.

הצעת המחיר המשוקללת שהינה הנמוכה ביותר תקבל את הציון 40%, ואילו יתר ההצעות האחרות יקבלו ציון יחסי להצעה זו בסדר יורד.
קביעת ציון המחיר תבוצע כדלהלן:

  		                          הצעת המחיר המשוקללת הזולה ביותר בש"ח מבין כל ההצעות בשלב השלישי 
ציון המחיר של ההצעה הנבדקת =  X 40%  ------------------------------------------------------------------------  
                                        הצעת המחיר המשוקללת הנבדקת בש"ח

IV. שלב רביעי – בחירת ההצעה הזוכה 
הציון הסופי של ההצעות שעברו לשלב האחרון יינתן כסכום של הציונים של שני השלבים הראשונים (ציון איכות-עד 60% + ציון מחיר-עד 40%).

8. כללי: 
1. אין המשרד מתחייב לקבל את הצעה הזולה ביותר, או כל הצעה שהיא. 
2. במקרה שהזכייה של הזוכה הראשון לא מומשה מכל סיבה שהיא, תעמודנה ההצעות המפסידות בתוקפן 90 יום ממועד קבלת ההודעה בדבר אי זכייה. בנסיבות מעין אלה יהיה המשרד רשאי, אך לא חייב, על פי שיקול דעתו, להכריז על ההצעה שדורגה שנייה כזוכה במכרז. 
3. המשרד יהיה רשאי לפנות למציעים, כולם או חלקם, בבקשה לקבל מהם הבהרות לפרטים בהצעה וכן כל מידע נוסף אם יש בו לדעת המשרד כדי לסייע לו בקבלת החלטות. כן ניתן יהיה לפנות למציעים בבקשה להשלמת מסמכים בכפוף לשיקול דעתו הבלעדי של המשרד
4. המשרד יהיה רשאי בכל עת לפנות למציעים נוספים להגשת הצעות או לפרסם מכרז חדש במקום מכרז זה, ולבטל מכרז זה בכל שלב כפי שיראה לנכון. בכל מקרה, המציעים, והם בלבד, יישאו בהוצאותיהם בקשר למכרז.
5. המשרד רשאי לאשר או לא לאשר העסקת עובדים מסוימים בצוות של המציע.
6. ביצוע העבודה מותנה בקיום תקציב לנושא וקבלת כל האישורים הדרושים.
7. המשרד יהיה רשאי שלא לבחור בהצעה שקיבלה את הציון הגבוה ביותר כאמור, אם מצא את ההצעה בלתי סבירה באופן המעורר חשד בדבר יכולתו של המציע לעמוד בהתחייבויותיו וזאת לאחר שניתנה למציע הזדמנות להציג את עמדתו ולהסבירה.
8. סוד מסחרי
המציע מתבקש לסמן באופן בולט את החלקים בהצעתו, המהווים לדעתו מידע סודי מסחרי שאין לגלותו. יש לציין כי ההצעה הכספית לא נכללת בהגדרה זו. יובהר בזה כי המציע לא יוכל לדרוש מוועדת המכרזים לקבל פרטים על הצעות של מציעים אחרים, החופפים את אלו שסומנו על ידו כמידע סודי ואסור לפרסום. 
החלקים שלא סומנו כמידע חסוי, ייחשבו כמידע הניתן לגילוי במידת הצורך, לרבות העברתם לעיון מציעים שלא זכו במכרז. ההחלטה הסופית לגבי חלקי ההצעה הניתנים לפרסום, ככל שיידרש, הינה בסמכות ועדת מכרזים. 
9. הצעה שלא תוגש בהתאם להוראות בקשה זו,  עלולה להידחות על הסף. המשרד שומר לעצמו את הזכות לתקן פגמים טכניים שנפלו בהצעה על מנת להתאימה לדרישות ההזמנה, אך אינו מחויב לעשות כן.
10. המשרד רשאי, אם הוא סבור כי קיימים טעמים מיוחדים המצדיקים זאת, להכשיר הצעה אף אם אינה עונה על דרישות פורמאליות או טכניות מסוימות.
11. כל שינוי או תוספת שייעשו במסמכי המכרז, או כל הסתייגות לגביהם, בין ע"י תוספת בגוף המסמכים ובין במכתב לוואי או בכל דרך אחרת, לא תובא בחשבון בעת הדיון בהצעה ואף עלולה לגרום לפסילתה.
12. היה ובתוך 12 חודשים מהפעלת ההתקשרות על פי המכרז בוטלה ההתקשרות עם הזוכה, רשאי המשרד להתקשר עם מי שדורג הבא אחריו על פי תוצאות המכרז, בכפוף להסכמתו להתקשרות לפי הצעתו במכרז.
13. המשרד רשאי לבטל את המכרז בכל עת, משיקוליו הבלעדיים.
14. המשרד רשאי לא לאשר מתן שירותים ע"י חברי צוות מסוימים של המציע או לדרוש חיזוק צוות העבודה - הכול לפי שיקול דעתו הבלעדי והמוחלט.
15. התחייבות המשרד כלפי הזוכה תיווצר רק עם חתימת הסכם פורמלי על ידי המורשים חתימה מטעם המשרד.
16. חתימת החוזה וקיום ההתקשרות מותנים בקיום תקציב מתאים וקבלת האישורים הדרושים. המשרד שומר לעצמו את הזכות לבצע את העבודה בשלבים, בהתאם למגבלות התקציב.
17. המשרד שומר לעצמו את הזכות לערוך בכל עת שינויים או תיקונים במכרז זה ובנספחיו, לרבות בכל תנאי מתנאיו ובמועד הגשת ההצעות. השינוי ו/או התיקון ייערך בכתב ויופץ באתר האינטרנט של המשרד שכתובתו:www.energy.gov.il  ו/או באתר מינהל הרכש.  באחריות המציעים לבדוק מפעם לפעם אם חלו שינויים במסמכי המכרז
18. בהתאם לתקנות חובת המכרזים, התשנ"ג – 1993, מציעים שלא זכו במכרז רשאים לבקש לעיין בהצעה הזוכה.

9. סמכות השיפוט:
בתי המשפט המוסמכים בירושלים יהיו בעלי הסמכות המקומית הבלעדית בכל סכסוך הקשור למכרז זה או העסקה על פיו.
10. הליך הבהרות:
בשאלות והבהרות יש לפנות בכתב עד לתאריך ה- 19.11.12 בשעה 14:00 לגב' אילנה טמסוט בפקס שמספרו: 02-5006766. ניתן לאשר קבלת פקס בטלפון שמספרו 5006764 – 02. ניתן לשלוח גם במייל לכתובת :itamust@energy.gov.il.
התשובות תפורסמנה באתר האינטרנט של המשרד בכתובת www.energy.gov/.il  עד ליום 22.11.12.
המשרד שומר לעצמו את הזכות להימנע מלהשיב לגופה של השגה אם ימצא כי מתן מענה להשגה עלול לסכל או לפגוע בהליך המכרז או בתכליתו. 

			        ב בר כ ה,
ועדת מכרזים	

נספח א'
מפרט מקצועי 
- מכרז פומבי 43/12 לקבלת שירותים בנושא אבחון אנרגטי לאיתור הפוטנציאל לשימור אנרגיה במערכות קירור מסחרי - 
1. רקע
משרד האנרגיה והמים (להלן: "המשרד") באמצעות האגף לשימור אנרגיה (להלן: "האגף") מבקש לקבל שירותים בנושא אבחון אנרגטי של הפוטנציאל לשימור אנרגיה במערכות קירור מסחרי. 

במסגרת מתן השירותים נשוא מכרז זה, יתבקש המציע הזוכה לבצע אבחון אנרגטי עבור 60 מערכות קירור מסחריות, להכין ניתוח סטטיסטי של ממצאי האבחונים שבוצעו, לגבש המלצות לגבי האפשרויות לשימור אנרגיה ולהציע מדדים לקביעת רמת היעילות האנרגטית של מערכות קירור מסחרי והכל כמפורט בהמשך מסמך זה.

במסגרת מכרז זה, מוגדרות שלוש (3) מערכות קירור מסחרי בהתאם להיקף צריכת החשמל שלהן, כדלקמן:
· מערכת קירור מסחרי קטנה - מערכת קירור מסחרי בעלת צריכת חשמל שבין 300,000 קוט"ש בשנה ל- 500,000 קוט"ש בשנה;
· מערכת קירור מסחרי בינונית - מערכת קירור מסחרי בעלת צריכת חשמל שבין 500,001 קוט"ש בשנה ל- 1,000,000 קוט"ש בשנה;
· מערכת קירור מסחרי גדולה - מערכת קירור מסחרי בעלת צריכת חשמל העולה על 1,000,000 קוט"ש בשנה.

2. תיאור השירותים הנדרשים
הזוכה יידרש לבצע במסגרת המכרז את השירותים הבאים:
שלב א' - 	הכנת רשימה של צרכנים בעלי מערכות קירור מסחרי אצלם יבוצע אבחון אנרגטי:
1. הזוכה יגבש רשימה של 60 מערכות קירור מסחרי עבורן יבוצע האבחון האנרגטי, על פי ההתפלגות הבאה:
·   15 מערכות קירור קטנות;
·   20 מערכות קירור בינוניות;
·   25 מערכות קירור גדולות;
 
מובהר כי, על  הזוכה יהא לבצע בכל מקרה 60 בדיקות של  מערכות קירור על פי ההתפלגות המפורטת לעיל.

ביחס לכל מערכת קירור מסחרי תכלול הרשימה את הנתונים הבאים: 
1) שם הצרכן;
2) כתובת;
3) תיאור מערכת קירור מסחרי: סוג תאי הקירור, נפח/שטח של תאי הקירור, תפוקת קור של מדחסי הקירור, הספק חשמלי של מדחסי הקירור, גיל המערכות, שעות עבודה של המערכת;
4) שיוכה לקטגוריה הרלוונטית (מערכת קירור קטנה/בינונית/גדולה);
5) קיומה/אי-קיומה של מערכת ניהול אנרגיה; 
6) צריכת אנרגיה של המערכת קירור מסחרי; 

2. הרשימה המלאה תוגש לאישור המשרד לפני תחילת ביצוע האבחונים. 
3. המציע הזוכה יבצע את הפניה אל בעלי מערכות הקירור המסחרי לשם קבלת הסכמתם לביצוע האבחון האנרגטי אצלם. מובהר כי המציע הזוכה לא יציג עצמו כעובד המשרד לאנרגיה ומים אלא כפונה מטעם המשרד בלבד.

לוח זמנים לשלב א':
רשימת מערכות הקירור המסחרי אצלן יבוצע האבחון תוגש לאישור המשרד בתוך חודש ממועד החתימה על הסכם ההתקשרות ע"י המשרד.

שלב ב' - 	ביצוע האבחון האנרגטי במערכות הקירור המסחרי הכלולות ברשימה:
1. לאחר אישור רשימת מערכות הקירור המסחרי על ידי המשרד, כמתואר לעיל, יבצע הזוכה אבחונים אנרגטיים אצל כל מערכות הקירור המסחרי הכלולות ברשימה. 
האבחונים האנרגטיים יבוצעו, כמתואר להלן:
1. ביצוע מדידות במשך 24 שעות לפחות, על מנת לאסוף את הנתונים הבאים:
· סוג וכמות הסחורה המקוררת;
· הטמפרטורה בתוך תאי הקירור;
· הטמפרטורה ורמת הלחות בשטח בית העסק;
· הטמפרטורה בחדרי המדחסים והמעבים;
· צריכת החשמל של מערכת הקירור.
2. איסוף נתונים כלליים לגבי התנהלות הצרכן (רמת ותדירות תחזוקת מערכת הקירור; הקפדה על סגירת תאי הקירור וכדומה).
2. ניתוח הנתונים: לאחר ביצוע אבחון אנרגטי במערכת קירור מסחרי יבצע הזוכה ניתוח של הנתונים שנאספו, זאת במטרה לקבוע את צריכת האנרגיה הסגולית לפי מדדים שונים (כגון:קוט"ש/יממה למ"ר שטח תא קירור; קוט"ש/טון קירור וכן מדדים רלוונטיים אחרים).
3. דו"ח מסכם ביחס לכל מערכת קירור מסחרי שנסקרה:  האנרגטי, יעביר הזוכה לאישור המשרד דו"ח מסכם הכולל:
· תיאור מערכת הקירור המסחרי שנסקרה; 
· הצגת כל הנתונים שנאספו במהלך ביצוע האבחון, כמפורט לעיל; 
· ניתוח הנתונים שנאספו על פי המדדים השונים;
· תוכנית טכנו-כלכלית לייעול אנרגטי של מערכת הקירור המסחרי;
· כל פרט רלוונטי אחר הקשור למערכת הקירור המסחרי שנסקרה.

לוח זמנים לביצוע שלב ב': 
ביצוע האבחונים האנרגטיים לכל מערכות הקירור המסחרי הכלולות ברשימה יבוצע בתוך 9 חודשים מיום אישור המשרד את השלב הקודם.

שלב ג' - ביצוע ניתוח סטטיסטי 
1. לאחר ביצוע האבחונים האנרגטיים אצל כל מערכות הקירור המסחרי הכלולות ברשימה שאושרה ע"י המשרד, יבצע הזוכה ניתוח סטטיסטי מקיף לגבי כל הנתונים שנאספו.
2. הניתוח הסטטיסטי המקיף יכלול ניתוחים חישוביים של היחסים שבין הנתונים שנמדדו, לרבות: סוג תא הקירור וגיל מערכת קירור וצריכת החשמל הסגולית.
3. המציע הזוכה יכין בסיס נתונים אשר יכלול את הממצאים שנאספו לגבי כל מערכות הקירור המסחרי שנסקרו. בסיס הנתונים יוגש למשרד בפורמט שיאפשר המשך פיתוח ושימוש בו. 
4. ממצאי הניתוח הסטטיסטי יוגשו לאישור המשרד.

לוח זמנים: 
הניתוח הסטטיסטי יוגש לאישור המשרד בתוך חודש ממועד סיום שלב ב'.

שלב ד' - הגשת דו"ח סופי של ממצאי הסקר שיאושר על ידי המשרד
לאחר אישור הניתוח הסטטיסטי ע"י המשרד, יגיש המציע הזוכה דו"ח סופי אשר יכלול את הנקודות הבאות:
· סיכום תהליך איסוף הנתונים וביצוע האבחונים האנרגטיים;
· סיכום הניתוח הסטטיסטי ומסקנותיו, כפי שהוגש למשרד בשלב קודם;
· המלצות מפורטות לשימור אנרגיה במערכות קירור מסחרי;
· תחשיבים של החסכון המשוער לאחר יישום ההמלצות לשימור אנרגיה וצריכת האנרגיה הסגולית הצפויה;
· המלצות לאימוץ מדדים ליעילות אנרגטית במערכות קירור מסחרי.


לוח זמנים: הדו"ח הסופי יוגש לאישור המשרד בתוך חודש ממועד אישור המשרד את השלב הקודם.


3. תשלום ותמורה:
1. התמורה לשירותים, בגין ביצוע השירותים הנ"ל, תשולם על ידי המשרד על בסיס הצעת המציע הזוכה במכרז כמפורט בנספח ג'. 
2. ההצעה לתשלום תפרט את הצעת המחיר הכוללת הנדרשת עבור ביצוע השירותים, כמפורט להלן:
· הצעת מחיר בגין ביצוע אבחון אנרגטי במערכת קירור מסחרי קטנה אחת; 
· הצעת מחיר בגין ביצוע אבחון אנרגטי במערכת קירור מסחרי בינונית אחת; 
· הצעת מחיר בגין ביצוע אבחון אנרגטי במערכת קירור מסחרי גדולה אחת;

3. התמורה תשולם למציע הזוכה באופן הבא:
· 20% מסך התמורה המגיעה לזוכה – תשולם עם אישור המשרד על סיום שלב א' (השלמת רשימת מערכות קירור מסחרי אצלן יבוצע אבחון אנרגטי);
· 30% מסך התמורה המגיעה לזוכה – תשולם עם אישור המשרד את סיום שלב ב' (השלמת ביצוע כל האבחונים האנרגטיים אצל מערכות הקירור המסחרי הכלולות ברשימה);
· 25% מסך התמורה המגיעה לזוכה – תשולם עם אישור המשרד את סיום שלב ג' (השלמת ביצוע ניתוח סטטיסטי);
· 25% מסך התמורה המגיעה למציע הזוכה – תשולם עם אישור המשרד את סיום שלב ד' (אישור הדו"ח הסופי).
4. מובהר כי סך התמורה המגיעה למציע הזוכה יחושב על בסיס הצעת המחיר של הזוכה עבור כל אחד מסוגי מערכות הקירור המסחרי (קטנה/בינונית/גדולה) וביחס למספר מערכות הקירור המסחרי מכל סוג, עבורן יינתנו השירותים בפועל.
5. מובהר כי התמורה המגיעה לזוכה תשולם על סמך מספר מערכות הקירור המסחרי עבורן ניתנו השירותים בפועל. במידה ויחול שינוי במספר האמור במהלך מתן השירותים, יתקזז המשרד עם המציע הזוכה בהתאם לשינוי שחל.
6. מובהר כי התשלום בגין כל שירות יתבצע על ידי המשרד אך ורק בכפוף לאישור הממונה, כי השירותים הנדרשים בוצעו והושלמו לשביעות רצונו.
7. התמורה תשולם בכפוף להוראת תכ"מ "ביצוע תשלומים בגין התחייבויות" ולאחר אישור החשבונות והחשבוניות על ידי בא כוח המשרד.



נספח   ב'
הסכם שירותים
מס' חוזה:

שנעשה ונחתם בירושלים, ביום_____ בחודש______ שנת_____

-ב י ן-

ממשלת ישראל בשם מדינת ישראל באמצעות משרד האנרגיה והמים המיוצג ע"י מנכ"ל משרד האנרגיה והמים ביחד עם חשב משרד האנרגיה והמים (להלן: "המשרד") 
               מצד אחד;
-ו ב י ן-
_________________________________________________ (להלן: "היועץ")
 
 מצד שני;

	הואיל:
	והמשרד מעוניין לקבל שירותים בנושא אבחון אנרגטי לאיתור הפוטנציאל לשימור אנרגיה במערכות קירור מסחרי  כמפורט בהסכם זה ובנספחיו (להלן: "השירותים");

	והואיל:
	והיועץ מצהיר כי הוא בעל האמצעים, הידע והמיומנות לבצע עבור המשרד את השירותים באופן, במועדים ובתנאים המפורטים בהסכם זה ונספחיו;

	והואיל:
	והיועץ נבחר במסגרת מכרז מס' 43/12. המכרז והמפרט שצורף לו מצ"ב כנספח א' ומהווים חלק בלתי נפרד מהסכם זה, הצעת היועץ מצ"ב כנספח ב';

	והואיל:
	ושני הצדדים החליטו לבצע את השירותים עבור המשרד שלא במסגרת יחסי העבודה הנהוגים בין עובד למעביד אלא כאשר היועץ פועל כקבלן עצמאי, ומקבל בגין ביצוע השירותים תמורה לפי תעריף מיוחד המותאם למעמדו כקבלן עצמאי;

	
	

	והואיל:
	והמשרד מסכים למסור ליועץ את ביצוע השירותים על בסיס קבלן עצמאי דווקא, ושלא במסגרת שירות המדינה על כל המתחייב והמשתמע מכך, הן לעניין תעריפי הייעוץ והן לעניין הזכויות והחובות ההדדיות, וזאת לאור אופי השירותים שיש לתת על פי הסכם זה ויתר התנאים הכרוכים במתן השירותים לפי הסכם זה, ההולמים התקשרות עם קבלן עצמאי, ואינם הולמים התקשרות במסגרת יחסי עובד ומעביד;


לפיכך הוסכם והותנה בין הצדדים כדלקמן:

1. מבוא, נספחים ופרשנות
1) המבוא להסכם זה מהווה חלק בלתי נפרד ממנו. בכל מקרה של סתירה בין ההסכם גופו לבין נספחיו, הוראת ההסכם גופו עדיפות.
2) כותרות הסעיפים הן לצרכי נוחות בלבד ואין בהן כדי ללמד על פרשנות ההסכם.

2. ההתקשרות
היועץ מקבל על עצמו להעניק למשרד את השירותים המפורטים בנספח א'; השירותים יינתנו כשהם כוללים כל פעולה אחרת הנדרשת לשם ביצועם ברמה מעולה זה אף אם אינה נזכרת במפורש בהסכם זה ונספחיו.
3. נציג המשרד
1) היועץ יבצע את השירותים בפיקוחו של: מר דוד רודיק- מנהל תחום משאבי תשתית במשרד (להלן:"הממונה"). המשרד יהא רשאי להחליף את הממונה בכל עת וזאת בדרך של בהודעה בכתב שתשלח ליועץ.
2) הממונה יהיה זכאי לעיין בכל מסמך ולקבל כל מסמך וכל מידע הקשור או הכרוך במתן השירותים.
4. תקופת ההסכם
1) הסכם זה נעשה לתקופה של 12 חודשים, החל מיום [___________] ועד ליום [_________] (להלן: "תקופת ההסכם").
2) למשרד שמורה האופציה להאריך את תקופת ההסכם לתקופות נוספות ולהרחיבו באופן יחסי להארכה, ובלבד שסך התקופות לא יעלה על שנתיים.
3) ביצוע העבודה מותנה בקיום תקציב לנושא וקבלת כל האישורים הדרושים.
5. ערבות
1) להבטחת התחייבויותיו לפי חוזה זה מוסר היועץ למשרד, עם חתימת החוזה, ערבות בנקאית או ערבות חברת ביטוח בלתי מותנית שתוצא לבקשתו (שמו יופיע בבקשה) ע"ס ________₪ (5% מהיקפו הכספי של ההסכם בתוספת מע"מ). הערבות תהיה בתוקף לפחות 60 יום לאחר גמר תקופת ההסכם, ותוצמד למדד המחירים לצרכן (להלן: "הערבות"). מסירת הערבות תהיה תנאי מוקדם לכניסת ההתקשרות לתוקף.
2) אם היקף השירותים יורחב, תורחב הערבות בסכום יחסי. היועץ יהיה אחראי להאריך את תוקף הערבות מעת לעת, בהתאם להארכת תקופת ההסכם. הארכת הערבות תיעשה לפחות חודש לפני תום תוקפה. לא האריך היועץ את תוקף הערבות או לא הגדילה ע"פ דרישת המשרד, יהיה המשרד רשאי לחלט את הערבות ללא כל התראה מוקדמת, גם אם היועץ מילא אחר יתר חיוביו. 
3) בכל מקרה שבו לדעת המשרד הפר היועץ ו/או לא קיים תנאי מתנאי הסכם זה ו/או לא תיקן המעוות עפ"י דרישת המשרד, ו/או בכל מקרה בו לא עמד היועץ בהתחייבויותיו ו/או שהמשרד עשה שימוש בזכויותיו להוצאות הסכומים שהיועץ חייב בהם על פי החוזה, יהא המשרד זכאי לממש את הערבות, כולה או מקצתה.
4) הערבות תהיה ניתנת לחילוט ע"י המשרד גם לצורך גביית תשלום פיצויים למשרד עקב הפרת ההסכם ע"י היועץ, או לצורך כל תשלום אחר המגיע למשרד מהיועץ או בשל התנהגות שלא בתום לב של היועץ.
5) אין בגובה הערבות לשמש כל הגבלה או תקרה להתחייבויותיו של היועץ. נוסח הערבות יהיה בהתאם להוראות החשב הכללי והיא תיחתם על ידי מורשי חתימה מטעם הבנק. עלויות הערבות יחולו על היועץ בלבד.
6) חילט המשרד את הערבות, והסכם זה לא בוטל או הופסק, יהיה על היועץ לדאוג על חשבונו לערבות חדשה בסכום דומה.

6. התחייבויות והצהרות היועץ
היועץ מצהיר ומתחייב בזאת כדלקמן:
1) יש באפשרותו הטכנית והמקצועית למלא אחר תנאי הסכם זה וכי לא קיימת כל מניעה על פי כל דין ו/או הסכם ו/או אחרת להתקשרותו בהסכם זה.
2) כי הינו בעל הידע המקצועי, הניסיון והמומחיות הדרושים לביצוע האמור בהסכם זה.
3) היועץ מתחייב לתקן כל הפרה של תנאי מתנאי הסכם זה תוך 7 ימים מיום מסירת הודעה בכתב ע"י המשרד על ההפרה כאמור.
4) המוצרים של השירות יימסרו למשרד במדיה מגנטית ובכל דרך אחרת שידרוש המשרד.
5) לעשות את כל ההכנות הדרושות והסידורים שיהיו נחוצים למתן השירותים בהתאם להסכם זה.
6) לתת את השירותים ברמה מעולה ומקובלת, ולעשות כל דבר הנדרש והסביר שיועץ מעולה היה עושה לצורך מתן השירותים בהתאם להסכם זה. 
7) להגיש למשרד, ככל שמקובל וסביר בנסיבות העניין עזרה שתהיה דרושה לצורך הפעלת מסקנות הנובעת ממתן השירותים או יישומם, גם לאחר תום תקופת ההסכם.

7. תמורה ותנאי תשלום

1) תמורת מתן השירותים ומילוי יתר התחייבויות היועץ על פי הסכם זה, ישלם המשרד ליועץ תשלום יחסי בהתאם לאמור בהצעת המחיר, לעבודה שתימסר ליועץ ולאבני הדרך שלהלן, והכול בתנאי כי השירותים שבוצעו היו לשביעות רצונו המלאה של הממונה (להלן – "התמורה"). התעריף הינו סופי ומוחלט ולא יחולו עליו התייקרויות, הצמדות או עדכוני החשכ"ל לכל תקופת ההסכם. 
2) התמורה תשולם על פי אבני הדרך להלן:
· 20% מסך התמורה המגיעה למציע הזוכה – תשולם עם אישור המשרד את סיום שלב א' (הגשת רשימת מערכות קירור מסחרי אצלן יבוצע אבחון אנרגטי)
· 30% מסך התמורה המגיעה למציע הזוכה – תשולם עם אישור המשרד את סיום שלב ב' (ביצוע אבחון אנרגטי אצל מערכות הקירור המסחרי הכלולות ברשימה)
· 25% מסך התמורה המגיעה למציע הזוכה – תשולם עם אישור המשרד את סיום שלב ג' (ביצוע ניתוח סטטיסטי)
· 25% מסך התמורה המגיעה למציע הזוכה – תשולם עם אישור המשרד את סיום שלב ד' (הגשת דו"ח סופי)
3) מכל מקום, ההיקף הכספי השנתי הכולל של ההסכם לא יעלה על _______  בתוספת מע"מ. 
4) מקום משרדו הקבוע של היועץ: _______________.
5) היועץ לא יקבל מהמשרד כל תשלום או הטבה אחרת מעבר לתמורה המפורטת לעיל.
6) סכום התמורה הוא סופי ומוחלט ולא יחולו עליו התייקרויות או הצמדות כלשהן.
7) בסיום ובמהלך כל אבן דרך, היועץ יגיש לממונה דוחות עבודה, על פי דרישת הממונה ובמועדים שייקבע, שם יפרט היועץ את כל הפעולות שבוצעו בתקופת הדו"ח (להלן: "דו"ח העבודה"). הממונה יהא רשאי לדרוש מהיועץ להגיש השלמות ו/או הבהרות ו/או תיקונים בדוחות האמורים, כתנאי לביצוע  כל תשלום ע"י המשרד.
8) למען הסר ספק יובהר כי התשלומים יבוצעו לאחר אישור הממונה שהנדרש על פי אבן הדרך הרלבנטית בוצע לשביעות רצונו המלאה ולאחר הגשת חשבונית למשרד.
9) לצרכי הסכם זה מוסכם כי "מועד הגשת החשבונית למשרד" הינו המועד שבו התקבלה חשבונית המס אצל הממונה. בכל מקרה, "מועד הגשת החשבונית למשרד" לא יהיה מוקדם ממועד קבלת מלא התמורה שבגינה הוגשה החשבונית. 
10) התשלומים יתבצעו כדלקמן:
1) התמורה ליועץ תשולם בהתאם לאמור להלן ובכפוף להוראות החשב הכללי המתפרסמות מעת לעת.
2) חשבוניות שיוגשו למשרד במחצית הראשונה של כל חודש (בימים 1-15): ישולמו בין התאריכים 15-24 (כולל) של החודש העוקב.
3) חשבוניות שיוגשו למשרד בין התאריכים 16-24 לכל חודש (כולל): ישולמו בין התאריכים 16-24 של החודש העוקב. 
4) חשבוניות שיוגשו למשרד בין התאריכים 25-31 לכל חודש (כולל): ישולמו ביום ה- 24 לחודש העוקב. 
5) חשב המשרד רשאי לערוך ביקורת בכל שלב משלבי הסכם זה ולעכב תשלום, בחלקו או בשלמותו, עד לגמר הביקורת. הביקורת יכולה להיעשות באמצעות גורמים חיצוניים למשרד, לרבות רואי חשבון.
6) המשרד רשאי בכל עת לעכב כל תשלום, אם מפר היועץ או אינו ממלא אחד או יותר מתנאי הסכם זה וזאת מבלי לפגוע בזכויותיו של המשרד לפי סעיף 5 לעיל.

8. תשלומים נוספים
1. מוסכם בזה בין הצדדים כי שום תשלום אחר או נוסף פרט לאמור בסעיף 7 לא ישולם על ידי המשרד, לא במהלך מתן השירותים ולא לאחר פקיעת הקשר על פי הסכם זה, לא עבור מתן השירותים ולא בקשר איתם ו/או כל הנובע מהם, לא ליועץ ולא לכל אדם או גוף אחר.
2. היה וייקבע מכל סיבה באשר היא, במועד שלאחר תחולת הסכם זה, כי למרות כוונת הצדדים, שבאה לידי ביטוי בהסכם זה, רואים את העסקתו של היועץ כהעסקת עובד, וכי חלים עליו ועל העסקתו הדינים והתנאים החלים על עובד, הרי מוסכם ומותנה בזה בין הצדדים כי שכרו של היועץ כעובד, בשל העסקתו בעקבות הסכם זה, יחושב בהתאם לקבוע לעניין זה לגבי עובדי מדינה בתפקיד ודרגה דומים ככל האפשר, הכל כפי שייקבע על ידי נציב שירות המדינה, ובאין תפקיד זהה או דומה כאמור, יחושב השכר לפי הקבוע לעניין זה בהסכמי העבודה הקיבוציים החלים על עובדים מסוג זה ובהעדר הסכם כאמור - לפי הסכם העבודה הקיבוצי הקרוב לעניין, לדעת נציב שירות המדינה. חישוב השכר ייעשה למפרע מיום תחילתו של הסכם זה וכל החיובים והזיכויים על פי הסכם זה, מחד גיסא, והחישוב החדש האמור, מאידך גיסא, יקוזזו הדדית.



9. היתרים רישיונות ואישורים 
1. היועץ מצהיר ומתחייב בזאת כי הוא וכל מי מטעמו מחזיקים במסמכים ובאישורים התקפים הנדרשים לביצוע השירותים כאמור בהסכם זה ונספחיו בהתאם להוראות כל דין לרבות המסמכים והאישורים התקפים מאת הרשויות המוסמכות. היועץ מתחייב להציגם למשרד בכל עת שידרוש. 
2. ידוע ליועץ כי החזקת אישורים, רישיונות והיתרים ברי תוקף כאמור היא תנאי מהותי בהסכם זה. אי נכונות הצהרות היועץ לעניין זה, כולן או חלקן, תיחשב כהפרה יסודית של ההסכם. 
3. היועץ מתחייב להודיע למשרד מיד על כל שינוי שיחול בתוקף הצהרותיו כאמור, לרבות על כל צו שניתן כנגדו והאוסר או מגביל את יכולתו ליתן את השירותים בהתאם להסכם זה על נספחיו. 
4. היועץ מתחייב לספק את השירותים בהתאם להוראות כל דין החל בקשר למתן השירותים נשוא הסכם זה. 

1. ביטול ההסכם
1. המשרד רשאי לבטל את ההסכם בכל עת לפני תום תקופת ההסכם על ידי הודעה מוקדמת בכתב, 30 ימים לפחות. בעקבות ביטול ההסכם על ידי המשרד, ישלם המשרד ליועץ רק את החלק היחסי בהתאם לשירותים שניתנו בפועל ובהתאם לאישור הממונה, ככל שניתן. המשרד לא יהיה חייב ליועץ בכל פיצוי, תמורה, או תשלום אחר בקשר לביטול ההסכם.
2. בוטל ההסכם לפי סעיף זה, ובמידה ונדרש כך על ידי הממונה, ישלים היועץ פעילות שהחל בה לפני הביטול ויקבל תמורתה כאמור בסעיף 7.

2. סודיות

1. לצורך חוזה זה  למונחים הבאים המשמעות המופיעה לצידם:

"מידע" -	כל מידע (Information), ידע (Know-How), ידיעה, מסמך, תכתובת, תוכנית, נתון, מודל, חוות דעת, מסקנה וכל דבר אחר כיו"ב הקשור ו/או הנוגע למתן השירותים, בין בכתב ובין בע"פ ו/או בכל צורה או דרך של שימור ידיעות בצורה חשמלית ו/או אלקטרונית ו/או אופטית ו/או מגנטית ו/או אחרת, הקשורים ו/או הנוגעים למתן השירותים, אשר אינו מצוי בנחלת הכלל.

"סודות מקצועיים" -	כל מידע אודות המשרד אשר יגיע לידי היועץ או עובד מטעמו בקשר למתן השירותים, בין אם נתקבל במהלך מתן השירותים או לאחר מכן, לרבות ומבלי לפגוע בכלליות האמור לעיל: מידע אשר יימסר ע"י המזמין ו/או כל גורם אחר ו/או מי מטעמו. 

2. הואיל והיועץ עשוי להיחשף למידע עליו מעוניינת מדינת ישראל להגן, הרי הוא מתחייב בזאת לשמור את המידע בסודיות מוחלטת ולעשות בו שימוש אך ורק לצורך מתן השירותים. למען הסר ספק, ומבלי לפגוע בכלליות האמור, היועץ מתחייב לא לפרסם, להעביר, להודיע, למסור או להביא לידיעת כל אדם את המידע ו/או הסודות המקצועיים. 
3. ידוע ליועץ כי אין לגלות מידע שהתגלו לו במסגרת הסכם זה, להעבירו, למסרו או להביאו לידי כל אדם ללא אישור מראש של הממונה. היועץ מתחייב לשמור בסוד כל ידיעה שתגיע אליו עקב ביצוע השירותים, לפני תחילתם ולאחר מכן.
4. היועץ מתחייב לנקוט בכל האמצעים על מנת לוודא כי הסודיות כאמור תשמר גם על ידי עובדיו, סוכניו והמועסקים על ידו.
5. היועץ מצהיר שידוע לו כי אי מילוי התחייבויותיו לפי סעיף זה מהווה עבירה לפי פרק ז' (ביטחון המדינה, יחסי חוץ וסודות רשמיים) סעיף 118 לחוק העונשין, תשל"ז - 1977.
6. היועץ ועובדיו יחתמו על התחייבות לשמירת סודיות, בנוסח שיועבר אליהם על ידי המשרד, כתנאי לחתימת המשרד על ההסכם.

3. קניין רוחני וזכויות יוצרים
1. המשרד יהיה בעל זכויות היוצרים הבלעדי בכל העבודה שיבצע היועץ במסגרת הסכם זה, כולל על כל מידע שיגיע לידי היועץ במסגרת העבודה ותיעודו על גבי דיסקטים או כל מדיה אחרת, תוכנות שתכנת, מפות שהכין, דו"חות שכתב, מודלים שגיבש וכו' (להלן: "היצירות") והיועץ לא יהיה רשאי לעשות כל שימוש בהן, אלא לצורך מתן שירותי היועץ בהתאם להסכם זה.
2. כל חומר מכל סוג שהוא, כולל מפרט נתונים, תוכנות, צילומים וכו' שרכש היועץ לצורך ביצוע השירותים ושבגינו שילם המשרד, יהיה רכושו של המשרד (כולל קבצי אקסל), ועל היועץ להעבירו למשרד מייד בסיום השימוש בהם לצורך מתן השירותים.
3. במסגרת ביצוע השירותים על-פי הסכם זה, היועץ לא יפר כל זכות קניין רוחני, כולל זכויות יוצרים, של גורם כלשהו. הופרו זכויות כאמור, יהיה היועץ האחראי הבלעדי בגין הפרה זו וישפה את המשרד בגין כל ההוצאות והנזקים שייגרמו לו עקב תביעה או דרישה בגין הפרה כאמור.
4. סעיף זה יהיה בתוקף אף לאחר תום תקופת הסכם זה וימשיך לחול ללא הגבלת זמן.

4. התחייבות להיעדר ניגוד עניינים
1. היועץ מצהיר ומתחייב כי אין הוא או מי מטעמו הנוטל חלק במתן השירותים לפי הסכם זה נמצא, וכי יימנע מלהימצא במצב של ניגוד אינטרסים בין מתן שירותיו במסגרת הסכם זה לבין עיסוקיו האחרים. בכל מקרה של חשש לניגוד עניינים כאמור, יפנה היועץ לממונה ויפעל עפ"י הנחיותיו. להוכחת תנאי זה יצרף המציע הצהרה למניעת ניגוד עניינים כאמור בנספח ח' למכרז.

5. הפרת הוראות ההסכם
הפר היועץ הוראה מהוראות הסכם זה, רשאי המשרד, בנוסף לזכויותיו על פי כל דין ועל פי הסכם זה, לראות הסכם זה כמבוטל, לאחר שניתנה ליועץ הודעה בה נדרש לתקן את המעוות. אם התיקון לא בוצע תוך פרק הזמן שנקבע לך בהודעה, ישלם המשרד ליועץ רק את החלק היחסי בהתאם לשירותים שניתנו בפועל ובהתאם לאישור הממונה, ככל שניתן..
6. טיב התוצרים
1. המשרד רשאי לבדוק את התוצרים שיספק היועץ על פי הסכם זה ורשאי לסרב לקבלם במידה ואינם תואמים לדרישות על פי תנאי הסכם זה או אם לדעת המשרד התוצרים לוקים בחסרונות או בליקויים. במקרה כזה, על היועץ יהיה להחליפם בתוצרים שיתאימו להסכם זה, תוך פרק הזמן שיקבע על ידי המשרד.
2. כל עוד לא נבדקו ולא אושרו התוצרים שהתקבלו על ידי המשרד או הפועלים מטעמו, הם לא ייחשבו שנמסרו למשרד. 
3. היועץ יהיה אחראי לכל מגרעת, ליקוי או פגם שיתגלו בתוצרים שיסופקו, או בכל חלק מהם, ויפצה את המשרד בעד כל נזק והפסד שיגרמו לו מחמת אחת או יותר מהסיבות המנויות לעיל.

16. חובת ביטוח  
היועץ מתחייב להציג למשרד את הביטוחים המפורטים בזה, לטובתו ולטובת מדינת ישראל – משרד האנרגיה והמים כאשר הם כוללים את כל הכיסויים והתנאים הנדרשים וגבולות האחריות לא יפחתו מהמצוין להלן:
ביטוח חבות המעבידים
1. היועץ יבטח את אחריותו החוקית כלפי עובדיו בביטוח חבות מעבידים בכל תחומי מדינת ישראל והשטחים המוחזקים. גבול האחריות לעובד לא יפחת מ 1,500,000 דולר ארה"ב לעובד,  ו- 5,000,000 דולר ארה"ב  למקרה ולתקופת הביטוח.
2. הביטוח על פי הפוליסה יכסה את אחריותו החוקית של המבוטח כלפי עובדיו בכל הקשור למתן שירותים בנושא אבחון אנרגטי לאיתור הפוטנציאל לשימור אנרגיה במערכות קירור מסחרי  משרד האנרגיה והמים בהתאם להסכם זה. 
3. הביטוח יורחב לשפות את מדינת ישראל – משרד האנרגיה והמים היה ונטען לעניין קרות תאונת עבודה/מחלת מקצוע כלשהי כי הם נושאים בחבות מעביד כלשהם כלפי מי מעובדי היועץ.

ביטוח אחריות כלפי צד שלישי
1. היועץ יבטח את אחריותו החוקית בביטוח אחריות כלפי צד שלישי גוף ורכוש בכל תחומי מדינת ישראל והשטחים המוחזקים.
2. בפוליסה יצוין כי הביטוח כי הביטוח הניתן על פי הפוליסה מכסה גם את אחריותו החוקית של המבוטח לנזקי צד שלישי שייגרמו בכל הקשור למתן שירותים בנושא אבחון אנרגטי לאיתור הפוטנציאל לשימור אנרגיה במערכות קירור מסחרי   למשרד האנרגיה והמים בהתאם להסכם זה.
3. גבולות האחריות לא יפחתו מ – 250,000 דולר ארה"ב למקרה ולתקופת ביטוח (שנה).
4. בפוליסה ייכלל סעיף אחריות צולבת (CROSS LIABILITY). 
5. הביטוח יורחב לשפות את מדינת ישראל – משרד האנרגיה והמים ככל שייחשבו אחראים למעשי ו/או מחדלי היועץ והפועלים מטעמו. 
6. רכוש מדינת ישראל ייחשב רכוש צד שלישי.

ביטוח אחריות מקצועית
1. היועץ יבטח את אחריותו המקצועית בגין פעילותו בביטוח אחריות מקצועית.
2. הפוליסה תכסה כל נזק מהפרת חובה מקצועית של היועץ, עובדיו וכל הפועלים מטעמו ואשר אירע כתוצאה ממעשה, רשלנות, לרבות מחדל, טעות או השמטה, מצג בלתי נכון, הצהרה רשלנית שנעשו בתום לב, בכל הקשור למתן שירותי ייעוץ ותכנון אסטרטגי עבור מנהלת תחליפי הנפט במשרד האנרגיה והמים  בהתאם להסכם זה. 
3. הכיסוי על פי הפוליסה יורחב לכסות את מדינת ישראל – משרד האנרגיה והמים ככל שייחשבו אחראים למעשי ו/או מחדלי היועץ והפועלים מטעמו.
4. גבולות האחריות לא יפחתו מ 250,000 דולר ארה"ב למקרה ולשנה. 
5. הכיסוי על פי הפוליסה יורחב לכלול את ההרחבות הבאות: 
 - הארכת תקופת הגילוי לפחות ל 6 חודשים;
 - אחריות צולבת CROSS LIABILITY .
 - אובדן מסמכים, לרבות אובדן השימוש ו/או עיכוב;
כללי
1. בכל פוליסות הביטוח הנ"ל יכללו התנאים הבאים:
1. לשם המבוטח תיתוסף מדינת ישראל – משרד האנרגיה והמים.
2. בכל מקרה של צמצום או ביטול הביטוח ע"י אחד הצדדים לא יהיה להם כל תוקף אלא, אם ניתנה על כך הודעה מוקדמת של 60 יום לפחות במכתב רשום לחשב המשרד.
3. המבטח מוותר על כל זכות תחלוף, תביעה, השתתפות או חזרה כלפי מדינת ישראל – משרד האנרגיה והמים, ועובדיהם, ובלבד שהויתור לא יחול לטובת אדם שגרם לנזק מתוך כוונת זדון. 
4. היועץ לבדו אחראי כלפי המבטח לתשלום הפרמיות עבור הפוליסות ולמילוי כל החובות המוטלות על המבוטח על פי תנאי הפוליסות.
5. ההשתתפות העצמית הנקובה בכל פוליסה תחול בלעדית על היועץ.
6. כל סעיף בפוליסות הביטוח המפקיע או מקטין בדרך כלשהי את אחריות המבטח כאשר קיים ביטוח אחר, לא יופעל כלפי מדינת ישראל, והביטוח הוא בחזקת ביטוח ראשוני המזכה במלוא הזכויות על פי פוליסות הביטוח.
2. העתקי פוליסות הביטוח מאושרות ע"י המבטח או אישור בחתימתו על ביצוע הביטוחים כאמור לעיל, יומצאו למשרד האנרגיה והמים עד למועד חתימת ההסכם. 
3. היועץ מתחייב כי בכל תקופת ההתקשרות החוזית עם מדינת ישראל – משרד האנרגיה והמים, יחזיק בתוקף את פוליסות הביטוח. היועץ מתחייב כי פוליסות הביטוח תחודשנה על ידו מדי שנה בשנה, כל עוד החוזה עם מדינת ישראל - משרד האנרגיה והמים בתוקף. היועץ מתחייב להציג את העתקי הפוליסות המחודשות מאושרות וחתומות ע"י המבטח או אישור חתום על ידי המבטח על חידושן למשרד האנרגיה והמים, לכל המאוחר שבועיים לפני סיום תקופת הביטוח. 
4. במידה והיועץ ייתן את השירותים באמצעות קבלנים עצמאים או קבלני 
משנה, היועץ מתחייב לדאוג להרחבת הביטוחים הנ"ל על מנת לכסות 
את אחריותם המלאה במסגרת פוליסות הביטוח כאילו היו היועץ עצמו, ושמם יתווסף לשם המבוטח כמבוטחים נוספים. 
5. אין בכל האמור בסעיפי הביטוח כדי לפטור את היועץ מכל חובה החלה עליו על פי דין ועל פי חוזה זה, ואין לפרש את האמור כוויתור של מדינת ישראל על כל זכות או סעד המוקנים לה על פי דין ועל פי חוזה זה.

17. נזיקין
1. היועץ מצהיר בזה כי ידוע לו שהוא נותן את השירותים למשרד כקבלן עצמאי, שלא במסגרת שירות המדינה, על כל המשתמע מכך ומבלי שייווצרו יחסי עובד מעביד בין היועץ או עובדיו לבין המשרד וכי המשרד לא יהיה אחראי בצורה כלשהי לנזקים שייגרמו לו בשל מתן השירותים על פי הסכם זה. 
2. היועץ יישא באחריות בגין כל פגיעה, הפסד, אובדן או נזק שייגרמו מכל סיבה שהיא לגופו או רכושו שלו או של מי מטעמו או לגוף או רכוש עובדיו או של העובדים מטעמו, או לרכוש המשרד או לגופו או רכושו של כל אדם אחר כתוצאה ישירה או עקיפה מהפעלתו של הסכם זה.
3. מוסכם בין הצדדים כי המשרד לא יישא בכל תשלום, הוצאה או נזק מכל סיבה שהיא שייגרמו לגופו או רכושו של היועץ או מי מטעמו או לגוף או רכוש עובדיו או של העובדים מטעמו או לרכוש המשרד או לגופו או רכושו של כל אדם אחר כתוצאה ישירה או עקיפה מהפעלתו של הסכם זה וכי אחריות זו תחול על היועץ בלבד.
4. היועץ מתחייב לשפות את המשרד על כל נזק, תשלום או הוצאה שייגרמו לו מכל סיבה שהיא הנובעים ממעשיו או מחדליו של נותן השירותים כתוצאה ישירה או עקיפה מהפעלתו של הסכם זה, מיד עם קבלת הודעה על כך מאת המשרד.

18. אישור קצין הביטחון
0. העסקתו של כל מועסק על ידי היועץ, טעונה אישור מראש ובכתב של קצין הביטחון של המשרד הוא הממונה.
0. הממונה יהא רשאי לדרוש מהיועץ להרחיק מהעבודה עובד המועסק על ידו גם לאחר שהעובד התקבל לעבודה בשירותו של היועץ, והיועץ מתחייב לבצע את הדבר מיד לאחר שיידרש לעשות זאת.
0. הממשלה לא תהא חייבת לפצות את היועץ בדרך כלשהי בגין הפסדים או נזקים שנגרמו או שעשויים להיגרם לו בשל כך שהממונה סרב לאשר קבלת עובד לעבודה אצל היועץ.
0. היועץ יציית להוראות הממונה כפי שיינתנו מפעם לפעם בכל עניין הקשור לביצוע חוזה זה.

19. עובדי היועץ
1. כל האנשים שיועסקו על ידי היועץ בתפקיד כלשהו, יועסקו על חשבונו הוא ועליו בלבד תחול האחריות לגבי תביעותיהם הנובעות מיחסיו אתם.
2. האנשים המועסקים על ידי היועץ ייחשבו לכל צורך כעובדיו או כשליחים של היועץ בלבד. כן תחול על היועץ חובת התשלומים שהוא חייב בהם במשכורת – דמי ביטוח, דמי ביטוח לאומי, דמי הבראה, שכר שעות נוספות, מס מקביל, תשלומים לקרן פיצויים או קרן מבטחים, תשלומים בגין מחלה או בגין לידה וכל יתר התשלומים החלים על המעביד בהתאם לכל דין או הסכם, או בהתאם לדרישות ארגון העובדים שבו מאורגנים האנשים המועסקים על ידי היועץ.
3. היועץ מתחייב להבטיח תנאי בטיחות ותנאים לשמירת בריאות העובדים כדרוש על פי כל דין, ובאין דרישה חוקית, כפי שיידרש על ידי פקח עבודה במובנו בחוק ארגון הפיקוח על העבודה, התשי"ד – 1954.

20. המחאת זכויות
אין היועץ רשאי להעביר זכויות או חובות לפי הסכם זה, כולם או מקצתם, לכל גוף ו/או אדם אחר, אלא באישור מראש ובכתב מהממונה.
21. ביקורת
1. חשב המשרד, המבקר הפנימי של המשרד או מי שמונה לכך על ידם, יהיו רשאים לקיים בכל עת, בין בתקופת ההסכם ובין לאחריה, ביקורת ובדיקה אצל היועץ בכל הקשור במתן השירות, או בתמורה הכספית נשוא הסכם זה.
2. ביקורת ובדיקה כמתואר לעיל יכללו עיון בספרי החשבונות ובמסמכים של היועץ, לרבות אלה השמורים במדיה מגנטית והעתקתם. בכלל זה תהיה הביקורת רשאית לדרוש הוכחות לתשלום שכר כנדרש. 
3. היועץ מתחייב לאפשר ביצוע האמור ולמסור למבצעי הביקורת מיד עם דרישתם כל מידע או מסמך כמתואר לעיל, וכן דוחות כספים מבוקרים על ידי רואה חשבון, ככל שישנם בידו. היועץ מוותר בזאת על כל טענה בדבר סודיות או חיסיון או הגנת פרטיות בנוגע למידע או לרשומות שיידרשו על ידי המשרד.
4. היועץ מתחייב לקיים את האמור לעיל גם בכל הקשור למידע הקשור לביצוע ההסכם ומצוי בידי צד שלישי.

כללי
22. למען הסר ספק מובהר בזאת כי היועץ אינו רשאי להשתמש בציוד, חומרים, שירותים של המשרד. 
23. על היועץ להחזיר למשרד את כל המסמכים, דיסקטים וכל מידע במדיה אחרת שקיבל מהמשרד או מי מהגופים שאצלם ביצע את הסקר בתום הטיפול בהם לצורך מתן השירותים, לרבות צילומים, מפרטי נתונים, תוכנות או מדיה מגנטית אחרת.
24. התנאים בהסכם זה הנוגעים למתן השירותים למשרד במועדם, הנם תנאים עיקריים ויסודיים של ההסכם.
25. אם אחד הצדדים לא ישתמש במקרה מסוים או במקרים מסוימים בזכויותיו לפי הסכם זה, לא ייחשב הדבר כויתור של אותו צד על זכויותיו אלה, לא לגבי המקרה המסוים ולא לגבי מקרים שיקרו לאחר מכן.
26. היועץ מצהיר בזה כי ידוע לו שאין בכל הוראה מהוראות הסכם זה או בכל הוראה שתינתן על פיו כדי לשחררו מכל חובה או מן הצורך לקבל רישיון, היתר או רשות, או מן הצורך לתת כל הודעה, המוטלים על פי כל דין.
27. כל שינוי ו/או תוספת להסכם זה יהיו בתוקף רק אם נעשו בכתב ובחתימת כל הצדדים להסכם.
28. המשרד יהא רשאי לקזז כל סכום המגיע ליועץ לפי הסכם זה, כנגד כל סכום המגיע למשרד מאת היועץ.
29. חוזה זה וכן ההזמנות שיוצאו על פיו, לא יהוו ולא יתפרשו בשום מקרה כיפוי כח או כהרשאה ליועץ או מי מטעמו להציג עצמו כמוסמך לקבל התחייבויות משפטיות, כספיות או אחרות בשם המשרד, ובשום מקרה ובשום נסיבות לא יקבל על עצמו היועץ התחייבויות כאמור בשם המשרד או יציג עצמו כמי שמוסמך לכך.
היועץ יישא באחריות הבלעדית לכל נזק למשרד או לצד שלישי, הנובע ממצג בניגוד לאמור בסעיף זה. ייצוג המשרד לכל מטרה שהיא טעון הסמכה מפורשת לכך על ידי המשרד, מראש ובכתב.
30. בהסכם זה:
1. "שנה" ו"חודש" - למניין הלוח הגרגוריאני.
2. כל האמור בהסכם זה בלשון יחיד אף בלשון הרבים במשמע, וכן להיפך; וכל האמור בהסכם זה במין זכר אף במין נקבה במשמע, וכן להיפך.
31. כל הודעה אשר על אחד הצדדים להסכם לשלוח לצד השני תשלח בדואר רשום, לפי המענים הבאים:

המשרד – רח' יפו 216, בניין "שערי העיר" ת.ד. 36148 ירושלים 91360

היועץ- ____________________________

כל מכתב או הודעה אשר נשלחו בדואר רשום  לפי המענים הנ"ל יחשבו כאילו נתקבלו על ידי הנמען תוך 72 שעות מתאריך המשלוח, כל עוד לא הוכח היפוכו של דבר.
32. מקום השיפוט הייחודי בכל הקשור להסכם זה, לרבות הפרתו יהיה בירושלים.
33. ההוצאה תמומן מסעיף תקציב: 34.12.03.24

ולראיה באו הצדדים על החתום בתאריך הנקוב בראש הסכם זה
	שאול צמח, מנכ"ל
משרד האנרגיה והמים 
	
	נחמיה קינד, חשב
משרד האנרגיה והמים
	
	חתימת היועץ וחותמת



אני הח"מ _________________, עו"ד, מאשר בזאת כי ה"ה החתומים לעיל ____________ מס' ת.ז. ___________ ו-_________________ מס' ת.ז. ________, המוכרים לי אישית/ אשר זוהו על ידי תעודות הזהות, חתמו בפני מטעם ___________ על הסכם זה, וכי הם מוסמכים לעשות כן ולחייב את _____________ בחתימותיהם.

__________________ 			 ______________________
 תאריך 							עו"ד






נספח ג'
לכבוד: ועדת המכרזים, משרד האנרגיה והמים
הנדון: הצעת מחיר למכרז פומבי מס' 43/12 לקבלת שירותים בנושא אבחון אנרגטי לאיתור הפוטנציאל לשימור אנרגיה במערכות קירור מסחרי  
	שם המציע:
	_____________________________________

	שם איש הקשר:
	_____________________________________

	כתובת:
	_____________________________________

	טלפון:
	_____________________________________

	טלפון נוסף:
	_____________________________________

	פקס:
	_____________________________________

	תאריך 
	_____________________________________



קראנו בעיון את כל הפרטים של מכרז זו על כל נספחיה ואנו מצהירים בזאת שהבנו את הדרישות ושאנו מסכימים לתנאי ההתקשרות ובהתאם לכך ערכנו את הצעתנו, כדלקמן:
	
	הצעת מחיר
(בש"ח ללא מע"מ) 
(A)
	מס' המערכות שייסקרו (B)
	סה"כ הצעת המחיר 
(בש"ח ללא מע"מ) 
(B * A)

	הצעת המחיר לביצוע השירותים לכל מערכת קירור מסחרי קטנה
	
______________ ₪ לכל מערכת קירור מסחרי קטנה אחת
	25
	

	הצעת המחיר לביצוע השירותים לכל מערכת קירור מסחרי בינונית
	
___________ ₪ לכל מערכת קירור מסחרי בינונית אחת
	20
	

	הצעת המחיר לביצוע השירותים לכל מערכת קירור מסחרי גדולה
	
_____________ ₪ לכל מערכת קירור מסחרי גדולה אחת
	15
	

	
סה"כ הצעת המחיר המשוקללת לביצוע השירותים נשוא מכרז זה
	




הצעת המחיר תוגש במעטפה נפרדת מיתר מסמכי ההצעה.
הוראות כלליות להצעת המחיר:
1. הצעת המחיר לעיל הינה מחיר סופי ויכלול את כל ההוצאות הכרוכות במתן השירותים (טלפונים, צילומים, אש"ל וכיו"ב). המשרד לא ישלם כל תוספת מעבר למחיר המוצע.
2. בנוסף אני מצהיר כי נכון למועד הגשת ההצעה, אין כל מניעה חוקית שהיא , שיש בה כדי להפריע למתן השירותים נשוא מכרז זה, וכי אין אני קשור ו/או מעורב, באופן ישיר או עקיף בכל עניין אחר שיש בו חשש לניגוד עניינים ביחס להתחייבויותינו מכוח ההסכם שיכרת עם משרד האנרגיה והמים.
3. ידוע לי כי עלי לבצע 60 בדיקות של מערכות קירור על פי ההתפלגות המפורטת לעיל,  שעל בסיסו הוגשה הצעת  המחיר. 
4. אני מתחייב לבצע את העבודות במומחיות, במקצועיות ובמיומנות על פי כל הסטנדרטים המקצועיים.
5. ידוע לי כי אם אבחר לביצוע השירותים אתחייב להימנע במשך כל תקופת ההסכם עם המשרד מלקחת חלק ו/או להיות מעורבים בכל עסקה ו/או עניין אחר שיש בו ו/או העלול ליצור מצב של ניגוד עניינים עם ההסכם עם המשרד לאנרגיה ומים . למען הסר ספק אני מצהיר בזאת כי ידוע לי שלא  אהיה רשאי לסייע ליזמים להגיש בקשות תמיכה במסגרת מערך התמיכות. 
6. במידה ואבחר לביצוע השירותים אני מתחייב להביא לידיעת המשרד כל מידע העשוי להיות רלבנטי לקביעת המשרד אם קיים ניגוד או חשש לניגוד עניינים אצלו. מבלי לגרוע מכלליות האמור, במידה ואבחר לביצוע השירותים אודיע למשרד על הצעה שהוצעה לנו ואשר יש בה משום חשש לניגוד עניינים כאמור. אקבל על עצמי ביצוע אותה עבודה רק אם המשרד יאשר, מראש ובכתב, כי אין לו התנגדות לכך.
7. קראתי בעיון את כל הפרטים של מכרז זה, על כל נספחיו ואני מצהיר בזה שהבינותי את הדרישות ושאני מסכים לעמוד בכל הדרישות והתניות וכן אני מסכים לתנאי ההסכם המהווה חלק בלתי נפרד מפנייתכם זו ובהתאם לכך ערכתי את הצעתי.
8. אני מצהיר כי העמודים _______ בהצעת הינם סוד מסחרי או מקצועי.

 חתימת הספק וחותמת ________________
 



נספח ד'

תצהיר המציע  בדבר קיום ציוד לביצוע אבחון אנרגטי לאיתור הפוטנציאל לשימור אנרגיה במערכות קירור
לצורך הוכחת עמידה בתנאי סף ב' לתנאי הסף המקצועיים, הנני מצהיר בזאת כי קיים ברשותי  הציוד  הנדרש לביצוע אבחון אנרגטי לאיתור הפוטנציאל לשימור אנרגיה במערכות קירור, כמפורט להלן: 
(ניתן להוסיף שורות ככל שנדרש)  
א.______________________
ב._______________________
ג._____________________
ד._____________________
ה._____________________

אישור עו"ד
אני הח"מ ______________, עו"ד, מאשר/ת בזאת כי ביום __________ הופיע/ה בפני במשרדי מר/גב' ______________, מורשה/ת חתימה מטעם המציע, שזיהה/תה עצמו/ה על ידי ת.ז. ____________ /המוכר/ת לי באופן אישי, ולאחר שהזהרתיו/ה כי עליו/ה להצהיר אמת וכי יהיה/תהיה צפוי/ה לעונשים הקבועים בחוק אם לא יעשה/תעשה כן, חתם/מה על הצהרה זו בפני.

_______                                                                         ______ ____________
תאריך                                                                             חתימה וחותמת עורך דין





נספח ה'
תצהיר בעניין עבירות לפי חוק עובדים זרים או לפי חוק שכר מינימום

אני הח"מ_______________ ת.ז._________________ לאחר שהוזהרתי כי עלי להצהיר את כל האמת וכי אהיה צפוי לעונשים הקבועים בחוק אם לא אעשה כן, מצהיר בזאת כדלהלן:
1. אני נציג  _____________ (להלן- המציע) ומוסמך להצהיר מטעם המציע.
2. הנני נותן תצהיר זה בשם ___________________ שהוא המציע (להלן:  "המציע") במסגרת מכרז פומבי 43/12 לקבלת שירותים בנושא אבחון אנרגטי לאיתור הפוטנציאל לשימור אנרגיה במערכות קירור מסחרי שפורסם על ידי משרד האנרגיה והמים. אני מצהיר/ה כי הנני מוסמך/ת לתת תצהיר זה בשם המציע.
3. בתצהירי זה, משמעותו של המונח "בעל זיקה" כהגדרתו בחוק עסקאות גופים ציבוריים התשל"ו-1976 (להלן:  "חוק עסקאות גופים ציבוריים"). אני מאשר/ת כי הוסברה לי משמעותו של מונח זה וכי אני מבין/ה אותו. 
4. משמעותו של המונח "עבירה" – עבירה לפי חוק עובדים זרים (איסור העסקה שלא כדין והבטחת תנאים הוגנים), התשנ"א-1991 או לפי חוק שכר מינימום התשמ"ז-1987, ולעניין עסקאות לקבלת שירות כהגדרתו בסעיף 2 לחוק להגברת האכיפה של דיני העבודה, התשע"ב-2011, גם עבירה על הוראות החיקוקים המנויות בתוספת השלישית לאותו חוק.
5. המציע הינו תאגיד הרשום בישראל.

	(סמן X במשבצת המתאימה)
· המציע ובעל זיקה אליו לא הורשעו ביותר משתי עבירות עד למועד האחרון להגשת ההצעות (להלן: "מועד להגשה") מטעם המציע במכרז 41/12.
· המציע או בעל זיקה אליו הורשעו בפסק דין  ביותר משתי עבירות וחלפה שנה אחת לפחות ממועד ההרשעה האחרונה ועד למועד ההגשה. 
· המציע או בעל זיקה אליו הורשעו בפסק דין  ביותר משתי עבירות ולא חלפה שנה אחת לפחות ממועד ההרשעה האחרונה ועד למועד ההגשה. 
6. זה שמי, להלן חתימתי ותוכן תצהירי דלעיל אמת. 

	תאריך
	
	חתימה





אישור

אני החתום מטה, ________ עורך דין, מאשר בזה כי ביום ________ הופיע בפני ___________. המוכר לי אישית / שזיהיתיו על פי תעודת זהות מס' _________ ולאחר שהזהרתיו כי עליו לומר את האמת כולה ואת האמת בלבד, וכי יהיה צפוי לעונשים הקבועים בחוק אם לא יעשה כן, אישר נכונות הצהרתו דלעיל וחתם עליה.


	תאריך
	
	חתימה




נספח ו'
תצהיר בעניין שמירה על תנאים סוציאליים והתחייבות לקיום חקיקה בתחום העסקת עובדים

אני הח"מ מורשה חתימה מטעם המציע ______________ (להלן: "המציע"), נושא ת.ז. ___________ מצהיר בזאת כי המציע שילם בקביעות בשנה האחרונה, בשנת ___________, לכל עובדיו כמתחייב מחוקי העבודה, צווי ההרחבה, ההסכמים הקיבוציים וההסכמים האישיים החלים עליו, במידה שחלים עליו, ובכל מקרה לא פחות משכר מינימום כחוק ותשלומים סוציאליים כנדרש ומתחייב לעמוד בדרישות לתשלומים הסוציאליים ושכר מינימום לעובדים וכן לקיים את חוקי העבודה לגבי העובדים שיועסקו על ידו במהלך כל תקופת ההתקשרות.

___________  _______________   ____________            _____________
     תאריך             שם מורשה החתימה          חתימה                             חותמת
אישור
אני הח"מ ______________, עו"ד מאשר/ת בזאת כי המציע רשום בישראל על פי דין וכי ביום __________ הופיע/ה בפני במשרדי מר/גב' ______________ שזוהה/תה עצמו/ה על ידי ת.ז. _________ המוכר/ת לי באופן אישי אשר חתם על הצהרה זו בפני, מוסמך לעשות כן בשם המציע, לאחר שהזהרתיו/ה כי עליו/ה להצהיר אמת וכי יהיה/תהיה צפוי/ה לעונשים הקבועים בחוק אם לא יעשה/תעשה כן. 
_______                                                                         ______ ____________
תאריך                                                                             חתימה וחותמת עורך דין
התחייבות לקיום החקיקה בתחום העסקת עובדים
אני הח"מ מתחייב בזאת לקיים בכל תקופת ההסכם שייחתם, ככל שייחתם, בעקבות זכייתי במכרז פומבי מס' 41/12 לגבי העובדים שיועסקו על ידי את האמור בחוקי העבודה המפורטים בהמשך לזה:
חוק התעסוקה, תשי"ט- 1959
חוק שעות העבודה והמנוחה, תשי"א- 1951
חוק דמי מחלה, תשל"ו- 1976
חוק חופשה שנתית, תשי"א- 1951
חוק עבודת נשים, תשי"ד- 1954
חוק שכר שווה לעובדת ולעובד, תשנ"ו- 1996
חוק עבודת הנוער, תשי"ג- 1952
חוק החניכות, תשי"ג-1953
חוק החיילים המשוחררים (החזרה לעבודה), תש"ט- 1949
חוק הגנת השכר, תשי"ח- 1958
חוק פיצויי הפיטורין, תשכ"ג- 1963
חוק שכר מינימום, תשמ"ז- 1987
חוק הביטוח הלאומי (נוסח משולב), תשנ"ה- 1995                                                  

____________	   _______________		    ______________
        תאריך		שם מלא של נציג המציע		חתימה וחותמת המציע

נספח ז'

התחייבות בדבר שימוש בתוכנות מקוריות

1. הנני נותן תצהיר זה בשם _________________ שהוא הגוף המבקש להתקשר עם המזמין במסגרת מכרז פומבי 43/12 לקבלת שירותים בנושא אבחון אנרגטי לאיתור הפוטנציאל לשימור אנרגיה במערכות קירור מסחרי (להלן: "המציע"). אני מכהן כ_______________ והנני מוסמך/ת לתת תצהיר זה בשם המציע. 
1. הריני להצהיר כי המציע מתחייב לעשות שימוש אך ורק בתוכנות מקוריות לצורך מכרז זה ומתן השירותים נשוא המכרז ככל שהצעתו תוכרז כהצעה הזוכה במכרז. 
1. זה שמי, להלן חתימתי ותוכן תצהירי דלעיל אמת. 

________	     _______________		_____________	___________
תאריך 		שם מורשה החתימה		חתימה 			חותמת


אישור  עורך דין


אני הח"מ, ________________, עו"ד, מאשר/ת כי ביום ____________ הופיע/ה בפני במשרדי ברחוב ___________ בישוב/עיר ______________ מר/גב' _____________ שזיהה/תה עצמו/ה על ידי ת.ז._____________ /המוכר/ת לי באופן אישי, ואחרי שהזהרתיו/ה כי עליו/ה להצהיר אמת וכי ת/יהיה צפוי/ה לעונשים הקבועים בחוק אם לא ת/יעשה כן, חתם/ה בפני על התצהיר דלעיל. 


      _____________	            ______________________	        _____________		  
          תאריך 		              חותמת ומספר רישיון עורך דין 	              חתימת עורך הדין

נספח ח'
        תאריך _______________                                                                                                                   

התחייבות מציע להעדר ניגוד עניינים


שנערכה ונחתמה ב_________ ביום ____ בחודש _____ שנת_______
על ידי ____________________
ת.ז. ______________________
מכתובת ___________________

הואיל	ומשרד האנרגיה והמים בשם מדינת ישראל מקבל את השירותים כהגדרתם להלן;
והואיל	והנני מועסק בקשר למתן השירותים;
והואיל	והנני עשוי להימצא במצב של ניגוד עניינים במסגרת מתן השירותים ולאחריו;

לפיכך הנני מתחייב כלפי מדינת ישראל כדלקמן:

1. הגדרות
בהתחייבות זו תהיה למונחים הבאים המשמעות המופיעה לצידם:
"השירותים/הטובין" – מתן שירותים במסגרת מכרז פומבי 43/12 לקבלת שירותים בנושא אבחון אנרגטי לאיתור הפוטנציאל לשימור אנרגיה במערכות קירור מסחרי.
"עובד" -	כל אחד מעובדי הספק אשר באמצעותו יינתנו השירותים למשרד.
"מידע" -	כל מידע (Information), ידע (Know-How), ידיעה, מסמך, תכתובת, תוכנית, נתון, מודל, חוות דעת, מסקנה וכל דבר אחר כיוצ"ב הקשור ו/או הנוגע למתן השירותים בין בכתב ובין בע"פ ו/או בכל צורה או דרך של שימור ידיעות בצורה חשמלית ו/או אלקטרונית ו/או אופטית ו/או מגנטית ו/או אחרת.
"סודות מקצועיים" - כל מידע אשר יגיע לידי הספק או מי מטעמו בקשר למתן השירותים, בין אם נתקבל במהלך מתן השירותים או לאחר מכן, לרבות ומבלי לפגוע בכלליות האמור לעיל: מידע אשר ימסר ע"י המשרד ו/או כל גורם אחר ו/או מי מטעמו. 

2. הנני מצהיר ומתחייב שאין ולא יהיה לי, במהלך תקופת מתן השירותים, ובמהלך שלושה חודשים מתום תקופה זו, ניגוד עניינים מכל מין וסוג שהוא עם גורמים בעלי עניין בתחום נושא הפניה, למעט באם הוועדה הרלוונטית אישרה בכתב, לאחר שהעובדות הוצגו בפניה, כי אין בעובדות אלו משום ניגוד עניינים או באם קיים ניגוד עניינים מדובר בניגוד עניינים שולי אשר אין בו השפעה על השירותים נשוא המכרז. 

3. הנני מצהיר ומתחייב שלא אייצג או אפעל מטעם כל גורם שהוא בתחום השירותים נשוא מתן השירותים, למעט מטעם המשרד, במהלך תקופת מתן השירותים בין הצדדים ושלושה חודשים לאחריה,  אלא אם כן התקבל לכך אישור מראש ובכתב של המזמין.

4. הנני מתחייב להודיע למזמין באופן מיידי על כל נתון או מצב שבשלם אני, עלול להימצא במצב של ניגוד עניינים, מיד עם היוודע לי הנתון או המצב האמורים. 

5. הנני מצהיר ומתחייב לדווח מראש למזמין על כל כוונה שלי, להתקשר עם כל גורם כאמור בסעיפים 2-3 להלן, בניגוד להתחייבויותיי בסעיפים אלו, ולפעול בהתאם להוראותיו בעניין. המזמין רשאי לא לאשר לי התקשרות כאמור או לתת הוראות אחרות שיבטיחו העדר ניגוד עניינים, והנני מתחייב כי  אפעל בהתאם להוראות אלו, בהקשר זה.

6.	ולראיה באתי על החתום: 	_____________________
          


שאלון  לבדיקת  ניגוד עניינים במסגרת מכרז פומבי 43/12 לקבלת שירותים בנושא אבחון אנרגטי לאיתור הפוטנציאל לשימור אנרגיה במערכות קירור מסחרי
שם  המציע:  ___________________________________________________________
שמות המצהיר/ים מטעמו: _________________________________________________
לצורך בחינת החשש לניגוד עניינים אנא פרט כל קשר אותו המציע, ו/או מי מעובדיו, ו/או התאגדות בה יש למציע תפקיד ו/או בעלות, מקיים, קיים או בכוונתו לקיים הקשורים עם השירותים הנדרשים ע"י המשרד (במידת הצורך צרף רשימה):
1. אין קשרים כאמור.
1. להלן רשימת הקשרים:
	שם הגוף
	תחום עיסוקו של הגוף
	התחום בו ניתן הייעוץ/שירות
	תקופת העבודה עם גוף זה

	
	
	
	

	
	
	
	

	
	
	
	

	
	
	
	



אני החתום מטה _____________________ ת.ז מס'_________________, מצהיר בזאת כי: 
1. כל המידע והפרטים שמסרתי בשאלון זה, מלאים, נכונים ואמיתיים; 
1. אני מתחייב לעדכן את משרד האנרגיה והמים על כל שינוי שיחול בפרטים ובמידע שמסרתי; 
1. אני מתחייב להימנע מלטפל בכל עניין שעשוי להוות חשש לניגוד עניינים בין מתן השירותים למשרד ובין עיסוקים אחרים שלי עד לקבלת הנחיה אחרת מהמשרד.

	_______________________________
	____________________________

	תאריך
	חתימה




-שאלון לאנשי הצוות המוצעים לביצוע העבודה-

שאלון  לבדיקת  ניגוד עניינים במסגרת מכרז פומבי 43/12 לקבלת שירותים בנושא אבחון אנרגטי לאיתור הפוטנציאל לשימור אנרגיה במערכות קירור מסחרי

שם המציע:___________________________________________________________
שם חבר הצוות המוצע:
_________________________________________________
לצורך בחינת החשש לניגוד עניינים אנא פרט כל קשר אותו המציע, ו/או מי מעובדיו, ו/או התאגדות בה יש למציע תפקיד ו/או בעלות, מקיים, קיים או בכוונתו לקיים הקשורים עם השירותים הנדרשים ע"י המשרד (במידת הצורך צרף רשימה).
1. אין קשרים כאמור.
1. להלן רשימת הקשרים:
	שם הגוף
	תחום עיסוקו של הגוף
	התחום בו ניתן הייעוץ/שירות
	תקופת העבודה עם גוף זה

	
	
	
	

	
	
	
	

	
	
	
	



אני החתום מטה _____________________ ת.ז מס'_________________, מצהיר בזאת כי: 
1. כל המידע והפרטים שמסרתי בשאלון זה, מלאים, נכונים ואמיתיים; 
1. אני מתחייב לעדכן את משרד האנרגיה והמים על כל שינוי שיחול בפרטים ובמידע שמסרתי; 
1. אני מתחייב להימנע מלטפל בכל עניין שעשוי להוות חשש לניגוד עניינים בין מתן השירותים למשרד ובין עיסוקים אחרים שלי עד לקבלת הנחיה אחרת מהמשרד.
	____________________
	____________________________

	תאריך
	חתימה


                     נספח ט'
התחייבות המציע בדבר שמירת סודיות 

שנערכה ונחתמה ב______ ביום ____ בחודש _____ שנת_______

על ידי _______________________
ת.ז. _________________________
מכתובת ______________________
מטעם המציע __________________

הואיל	ומשרד האנרגיה והמים, בשם מדינת ישראל, מקבל את השירותים כהגדרתם להלן;
והואיל 	והנני מועסק בקשר למתן השירותים;
והואיל 	והנני עשוי להיחשף לסודות מקצועיים עליהם מעוניינת מדינת ישראל להגן;

לפיכך הנני מתחייב כלפי מדינת ישראל כדלקמן:

1. הגדרות
בהתחייבות זו תהיה למונחים הבאים המשמעות המופיעה לצידם:
"השירותים" - 	מתן שירותים במסגרת מכרז פומבי 43/12 לקבלת שירותים בנושא אבחון אנרגטי לאיתור הפוטנציאל לשימור אנרגיה במערכות קירור מסחרי;
"עובד" -		כל אחד מעובדי הקבלן אשר באמצעותו יינתנו השירותים למשרד.
"מידע" -		כל מידע (Information), ידע (Know-How), ידיעה, מסמך, תכתובת, תוכנית, 			נתון, מודל, חוות דעת, מסקנה וכל דבר אחר כיוצ"ב הקשור ו/או הנוגע למתן 			השירותים בין בכתב ובין בע"פ ו/או בכל צורה או דרך של שימור ידיעות בצורה 			חשמלית ו/או אלקטרונית ו/או אופטית ו/או מגנטית ו/או אחרת.
"סודות מקצועיים" – 	כל מידע אשר יגיע לידי הספק או מי מטעמו בקשר למתן השירותים, 			בין אם נתקבל במהלך מתן השירותים או לאחר מכן, לרבות ומבלי לפגוע 				בכלליות האמור לעיל: מידע אשר יימסר ע"י המשרד ו/או כל גורם אחר ו/או מי 			מטעמו. 

2. שמירת סודיות
הנני מתחייב לשמור את המידע ו/או הסודות המקצועיים בסודיות מוחלטת ולעשות בהם שימוש אך ורק לצורך מתן השירותים נשוא מכרז זה. למען הסר ספק, ומבלי לפגוע בכלליות האמור, הנני מתחייב לא לפרסם, להעביר, להודיע, למסור או להביא לידיעת כל אדם את המידע ו/או הסודות המקצועיים.

3. הנני מצהיר כי ידוע לי שאי מילוי התחייבויותיי מהוות עבירה לפי פרק ז' (ביטחון המדינה, יחסי חוץ וסודות רשמיים) לחוק העונשין, תשל"ז - 1977.

4. הריני מצהיר כי ידוע לי, כי חשיפת מידע אישי המגיע לידי, לגורם שאינו מורשה לקבלו, עלולה להוות פגיעה בפרטיותו של אדם, עבירה שבגינה אני עלול להיתבע לדין על-פי סעיף 5 לחוק הגנת הפרטיות התשמ"א-1981.


ולראיה באתי על החתום


______________________           ________________           ______________
שם + חתימת מורשה החתימה              חותמת התאגיד                     תאריך

התחייבות בדבר שמירת סודיות- אנשי הצוות 
הואיל	ונחתם בין  ____________ (להלן:"הספק") לבין משרד האנרגיה והמים (להלן: "המשרד") הסכם מספר _________מיום _______בחודש_______ שנת _______ (להלן: "ההסכם")  לאספקת השירותים המפורטים בהסכם (להלן: "השירותים");

והואיל	ואני מועסק על-ידי הספק בין השאר לשם אספקת השירותים למשרד;

והואיל	והמשרד הסכים להתקשר עם הספק בתנאי כי הספק, לרבות עובדיו, קבלני משנה וכל אדם אחר מטעמו יימנע ממצב של ניגוד עניינים וישמור על סודיות כל המידע כהגדרתו להלן בהתאם להוראות התחייבות זו, וכן על סמך התחייבות הספק לעשות את כל הדרוש למניעת מצב של ניגוד עניינים ושמירת סודיות המידע כהגדרתו להלן;

והואיל	והוסבר לי וידוע לי כי במהלך העסקתי או בקשר אליה יתכן כי אעסוק או אקבל לחזקתי או יבוא לידיעתי מידע (Information), או ידע Know- How)) כלשהם לרבות תכתובת, חוות דעת, חומר, תוכנית, מסמך, רישום, שרטוט, סוד מסחרי/עסקי או ידיעה כהגדרתה בסעיף 91 לחוק העונשין, תשל"ז- 1977 מסוגים שונים, שאינו מצוי בידיעת כלל הציבור או מידע שהגיע לידיעתי עקב או בקשר להסכם  או מידע שידיעתו תשמש ל - "קיצור דרך" לשם הגעה למידע שהכלל יכול להגיע אליו, בין בעל פה ובין בכתב, לרבות בתעתיק, בדיסקט או בכל כלי ואמצעי אחר העשוי לאצור מידע בין ישיר ובין עקיף, לרבות אך מבלי לגרוע מכלליות האמור, נתונים, מסמכים ודו"חות (להלן: "המידע");

והואיל	והוסבר לי וידוע לי כי גילוי או אי שמירה בסוד או מסירת המידע בכל צורה שהיא לכל אדם או גוף כלשהם מלבד לנציגי המשרד המוסמכים לעניין ההסכם, ללא קבלת אישור נציג המשרד המוסמך מראש ובכתב עלול לגרום למשרד או לצדדים נזק מרובה ומהווה עבירה פלילית לפי סעיף 118 לחוק העונשין, תשל"ז- 1977 וחוק הגנת הפרטיות, התשמ"א- 1981;

אי לזאת, אני הח"מ מתחייב כלפי משרד האנרגיה והמים כדלקמן: 

1. המבוא להתחייבות זו מהווה חלק בלתי נפרד הימנה. 

2. לשמור על סודיות גמורה ומוחלטת של המידע ו/או כל הקשור או הנובע ממתן השירותים.

3. להשתמש במידע אך ורק למטרה שלשמה נמסר או הובא לידיעתי במסגרת מתן השירותים, ובכפוף לאמור לעיל, לא להשתמש במידע או לנצלו לפרנסתי או לכל שימוש עצמי אחר שלא בהתאם לאמור לעיל, וכן לא לגרום או לאפשר לאחרים לנצל, בכל דרך או אופן שהם, את המידע. 

4. ומבלי לפגוע בכלליות האמור לעיל, הנני מתחייב כי במשך כל תקופת העסקתי על-ידי הספק או לאחר מכן לא לאפשר לכל אדם או גוף או מוסד כלשהם לקבל את המידע, בין במישרין ובין בעקיפין, לא לפרסם, להעביר, להודיע, למסור או להביא לידיעת אדם או גוף וכן לא להוציא מחזקתי את המידע או כל חומר כתוב אחר או כל חפץ או דבר, בין ישיר ובין עקיף, לצד כל שהוא. 

5. לנקוט אמצעי זהירות קפדנית ולעשות את כל הדרוש כדי לקיים את מלוא התחייבויותיי על פי התחייבות זו לרבות שמירת על סודיות המידע, בין השאר, ולנקוט בכל אמצעי הזהירות הנדרשים מבחינה בטיחותית, ביטחונית, נוהלית או אחרת.

6. להביא לידיעת עובדי או קבלני משנה או מי מטעמי את האמור בהתחייבות זו לרבות חובה זו של שמירת סודיות ואת העונש על אי מילוי החובה. 

7. להיות אחראי כלפיכם על פי כל דין לכל נזק או פגיעה או הוצאה או תוצאה מכל סוג, אשר ייגרמו לכם או לצד שלישי כל שהוא כתוצאה מהפרת התחייבותי זו, וזאת בין אם אהיה אחראי לבדי בגין כל האמור ובין אם אהיה אחראי ביחד עם אחרים. ידוע לי כי בגין הפרת התחייבותי אהיה חשוף לתביעות נזיקיות מצדדי ג' והמשרד לא יהיה אחראי ולא ישפה אותי על כל תביעה עתידית.

8. להחזיר לידיכם ולחזקתכם מיד כשאתבקש לכך כל חומר כתוב, מידע ממוחשב או אחר או חפץ שקיבלתי מכם או השייך לכם או שהגיע לחזקתי או לידי עקב מתן השירותים או שקיבלתי מכל אדם או גוף עקב מתן השירותים או חומר שהכנתי עבור המשרד. 

9. להימנע מלהשתתף או לטפל בכל צורה אחרת, במישרין או בעקיפין, בנושאים העלולים להעמידני במצב של חשש לניגוד עניינים.

10. במסגרת מתן השירותים ועניינים הקשורים בהם, שלא לייצג או לפעול מטעם כל גורם שהוא, למעט מטעם המשרד.

11. בכל מקרה בו יתעורר ספק הנוגע ליישום התחייבויותיי בהסכם זה למניעת ניגוד עניינים, או בכל מקרה שבו יתעורר חשש לניגוד עניינים שלא הוסדר בהסכם זה, אתייעץ עם היועץ המשפטי של משרד האנרגיה והמים, ואפעל על פי הוראותיו. 

12. בכל מקרה שאפר התחייבות זו לרבות בכל מקרה שאגלה מידע כאמור השייך לכם ו/או הנמצא ברשותכם ו/או הקשור לפעילויותיכם, תהיה לכם זכות תביעה כלפי בגין הפרת חובת הסודיות שלעיל. הנני מצהיר כי ידוע לי ששימוש במידע שלא בהתאם לכתב התחייבות זה לרבות מסירתו לאחר מהווים עבירה לפי חוק עונשין, התשל"ז- 1997 וחוק הגנת הפרטיות, התשמ"א- 1981. 
 
13. התחייבותי זו לא תפורש כיוצרת קשר אישי מכל סוג שהוא ביני לביניכם. 

14. מוסכם וידוע לי כי על העתקים של המידע, אשר התקבלו בכל דרך שהיא, יחולו כל הוראות כתב התחייבות זה.  

15. מוסכם וידוע לי כי אין בהתחייבות זו כדי לגרוע מכל זכות או סעד או סמכות אחרת המוקנית למשרד על-פי כל דין או הסכם לרבות ההסכם. 

ולראיה באתי על החתום
היום: __ בחודש: ___ שנת: ____

שם פרטי ומשפחה:__________________  ת"ז:______________

חתימה: _____________________

נספח י'
תצהיר בדבר אי תיאום הצעות במכרז

אני הח"מ______________________________ מס ת"ז _____________ העובד בתאגיד _____________________ (שם התאגיד) מצהיר בזאת כי: 

אני מוסמך לחתום על תצהיר זה בשם התאגיד ומנהליו. 
אני נושא המשרה אשר אחראי בתאגיד להצעה המוגשת מטעם התאגיד במכרז זה. 
בכוונתי להשתמש, במסגרת הצעה זו בקבלני המשנה המפורטים להלן (יש לפרט את שם התאגיד ופרטי יצירת קשר עימו):
	שם התאגיד
	
	תחום העבודה בו ניתנת קבלנות המשנה
	
	פרטי יצירת קשר

	
	
	
	
	

	
	
	
	
	

	
	
	
	
	



המחירים ו/או הכמויות אשר מופיעים בהצעה זו הוחלטו על ידי התאגיד באופן עצמאי, ללא התייעצות, הסדר או קשר עם מציע אחר או עם מציע פוטנציאלי אחר (למעט קבלני המשנה אשר צוינו בסעיף 3 לעיל). 
המחירים ו/או הכמויות המופיעים בהצעה זו לא הוצגו בפני כל אדם או תאגיד אשר מציע הצעות במכרז זה או תאגיד אשר יש לו את הפוטנציאל להציע הצעות במכרז זה (למעט קבלני המשנה אשר צוינו בסעיף 3 לעיל). 
לא הייתי מעורב בניסיון להניא מתחרה אחר מלהגיש הצעות במכרז זה. 
לא הייתי מעורב בניסיון לגרום למתחרה אחר להגיש הצעה גבוהה או נמוכה יותר מהצעתי זו. 
לא הייתי מעורב בניסיון לגרום למתחרה להגיש הצעה בלתי תחרותית מכל סוג שהוא. 
הצעה זו של התאגיד מוגשת בתום לב ולא נעשית בעקבות הסדר או דין ודברים עם מתחרה או מתחרה פוטנציאלי אחר במכרז זה. 

יש לסמן V במקום המתאים
· למיטב ידיעתי, התאגיד מציע ההצעה לא נמצא כרגע תחת חקירה בחשד לתיאום מכרז 
אם כן, אנא פרט:
______________________________________________________________________________________________________________________________________________________________________________________________________________________________________________________________________________

אני מודע לכך כי העונש על תיאום מכרז יכול להגיע עד חמש שנות מאסר בפועל לפי סעיף 47א לחוק ההגבלים העסקיים, תשמ"ח-1988. 

	
	
	
	
	
	
	
	
	

	תאריך
	
	שם התאגיד
	
	חותמת התאגיד
	
	שם המצהיר
	
	חתימת המצהיר




אישור עורך הדין

אני הח"מ ________________________, עו"ד, מאשר/ת כי ביום ___________________ הופיע/ה בפני במשרדי אשר ברחוב ___________________ בישוב/עיר ________________ מר/גב' ______________________ שזיהה/תה עצמו/ה על ידי ת.ז. __________________ המוכר/ת לי באופן אישי, ואחרי שהזהרתיו/ה כי עליו/ה להצהיר אמת וכי יהיה/תהיה צפוי/ה לעונשים הקבועים בחוק אם לא יעשה/תעשה כן, חתם/ה בפני על התצהיר דלעיל. 

_____________	            ______________________	        _____________		  
   תאריך 		           חותמת ומספר רישיון עורך דין 	              חתימת עורך הדין


נספח  יא
נוסח ערבות מציע
הבנק/חברת הביטוח ________________
מס' הטלפון ________________________
מס' הפקס: ________________________


לכבוד 
ממשלת ישראל 
באמצעות משרד האנרגיה והמים

הנדון: ערבות מס'____________


אנו ערבים בזה כלפיכם לסילוק כל סכום עד לסך 10,000 ₪ (במילים: עשרת אלפים  ₪)  אשר תדרשו מאת: __________   (להלן "החייב") בקשר עם מכרז  43/12 לקבלת שירותים בנושא אבחון אנרגטי לאיתור הפוטנציאל לשימור אנרגיה במערכות קירור מסחרי.

אנו נשלם לכם את הסכום הנ"ל תוך 15 יום מתאריך דרישתכם הראשונה שנשלחה אלינו במכתב בדואר רשום, מבלי שתהיו חייבים לנמק את דרישתכם ומבלי לטעון כלפיכם טענת הגנה כל שהיא שיכולה לעמוד לחייב בקשר לחיוב כלפיכם, או לדרוש תחילה את סילוק הסכום האמור מאת החייב.

ערבות זו תהיה בתוקף מתאריך ????????  עד תאריך ????????

דרישה על פי ערבות זו יש להפנות לסניף הבנק/חב' הביטוח שכתובתו___________________

ערבות זו אינה ניתנת להעברה.


שם הבנק/חב' הביטוח ___________________________________    
מס' הבנק ומס' הסניף ___________________________________
כתובת סניף הבנק/חברת הביטוח  ___________________________




כתב ערבות ביצוע (לאחר זכייה במכרז)

שם הבנק/חברת הביטוח ________________
מס' הטלפון ________________________
מס' הפקס: ________________________

כתב ערבות
לכבוד 
ממשלת ישראל 
באמצעות משרד האנרגיה והמים

הנדון: ערבות מס'____________
אנו ערבים בזה כלפיכם לסילוק כל סכום עד לסך______________ (5% משווי ההתקשרות כולל מע"מ) (במילים: ________________________ שקלים חדשים) שיוצמד למדד.
מתאריך _________________ (תאריך תחילת תוקף הערבות)  ועד תאריך ______________.
אשר תדרשו מאת: _________________________________________(להלן: "החייב"), בקשר עם חוזה לקבלת שירותים בנושא אבחון אנרגטי לאיתור הפוטנציאל לשימור אנרגיה במערכות קירור מסחרי.

אנו נשלם לכם את הסכום הנ"ל תוך 15 יום מתאריך דרישתכם הראשונה שנשלחה אלינו במכתב בדואר רשום, מבלי שתהיו חייבים לנמק את דרישתכם ומבלי לטעון כלפיכם טענת הגנה כל שהיא שיכולה לעמוד לחייב בקשר לחיוב כלפיכם, או לדרוש תחילה את סילוק הסכום האמור מאת החייב.

ערבות זו תהיה בתוקף מתאריך _________________ עד תאריך  ____________________

דרישה על פי ערבות זו יש להפנות לסניף הבנק/חב' הביטוח שכתובתו___________________

ערבות זו אינה ניתנת להעברה.

שם הבנק/חב' הביטוח ___________________________________    
מס' הבנק ומס' הסניף ___________________________________
כתובת סניף הבנק/חברת הביטוח  ___________________________

הערה: נא לוודא כי הבנק אינו סוטה מן הנוסח המצוין לעיל.  סטיה מנוסח זה,  תביא לפסילת הערבות

